text:
Médan Listrik
Médan listrik nyaéta éfék anu ditimbulkan ku ayana muatan listrik, saperti éléktron, ion, atawa proton, dina rohangan sabudeureunana. Médan listrik mibanda hijian N/C atawa dibaca newton/coulomb. Médan listrik umumna diajarkeun dina élmu fisika sarta widang-widang nu patali. Sacara teu langsung, widang éléktronika geus ngamangpaatkeun médan listrik nu aya dina kawat konduktor (kabel).
Eusi
Asal médan listrik[édit | édit sumber]
Rumus matematika pikeun médan listrik bisa diturunkeun tina Hukum Coulomb, nyaéta nu ngarumuskeun gaya antara dua titik muatan:
.
Nurutkeun rumus ieu, gaya dina salah sahiji titik muatan babanding lempeng jeung gedé muatanana. Médan listrik didéfinisikeun minangka hiji konstanta babandingan antara muatan jeung gaya Andrew Duffy, Electric field, PY106/Electricfield.html, 7-7-99.:
Mangka, médan listrik gumantung kana patempatan (posisi).
Hiji médan, mangrupa hiji véktor anu gumantung kana véktor séjénna. Medan listrik bisa dianggap salaku gradién tina poténsial listrik. Lamun sawatara muatan anu disebarkeun ngahasilkeun poténsial listrik, gradién poténsial listrik bisa ditangtukeun.
Konstanta k[édit | édit sumber]
Dina rumus listrik mindeng dipanggihan konstanta k salaku gaganti ti (dina tulisan ieu tetep dipaké anu pamungkas), di mana konstanta kasebut boga harga Reference Tables for Physical setting/Physics, 2002 Edition, The University of The State of New York, 2002.:
anu mindeng disebut konstanta kasataraan gaya listrik J.S. Covacs, Coulomb's Law, Physnet, MISN-0-114, hal 3.
Ngitung médan listrik[édit | édit sumber]
Pikeun ngitung médan listrik dina hiji titik alatan ayana hiji titik muatan anu perenahna dina dipaké rumus:
- vektor (kalawan panah di luhurna), sarta
- vektor (dicitak kandel).
Tempo: Vector Notation, vec-not-prae, revised 6/02.
Panyederhanaan anu kurang pas[édit | édit sumber]
Umumna pikeun ngalakonan panyederhanaan dipilih puseur koordinat silih hapit jeung titik muatan anu perenahna dina sahingga dihasilkeun rumus jiga nu dituliskeun dina awal artikel ieu, atawa lamun dituliskeun balik dina notasi vektornya:
kalawan vektor hijian
.
Disarankeun pikeun ngagunakeun rumusan anu ngalibetkeun sarta alatan leuwih umum, sarta bisa dilarapkeun pikeun kasus nu ngandung muatan leuwih ti hiji sarta ogé dina distribusi muatan, boh distribusi diskrit boh kontinu. Panyederhanaan ieu ogé sakapeung ngajadikeun pamahaman dina ngitung médan listrik jadi saeutik rada teu jelas. Sajaba ti éta ogé lantaran panyederhanaan ieu ngan mangrupa salah sahiji kasus husus dina itungan médan listrik (kasus ku hiji titik muatan di mana titik muatan ditempatkeun di puseur koordinat).
Tanda muatan listrik[édit | édit sumber]
Muatan listrik bisa boga harga négatif, enol (heneuweuh muatan atawa jumlah hijian muatan positif jeung négatif sarua) sarta négatif. Harga muatan ieu baris mangaruhan itungan médan listrik dina hal tandana, nyaéta positif atawa négatif (atawa enol). Lamun dina saban titik di sabudeureun hiji muatan (atawa leuwih) diitung medan listrikna sarta digambarkeun vektor-vektorna, mangka baris katémbong garis-garis anu silih sambung, anu disebut sabagé garis-garis médan listrik. Tanda muatan nangtukeun naha garis-garis médan listrik anu dihasilkeun téh asalna tina éta muatan atawa nuju ka éta muatan. Geus ditangtukeun (dumasar kana gaya anu dirandapan ku muatan uji positif), yén
- muatan positif (+) baris ngabalukarkeun garis-garis médan listrik arahna ti muata nuju kaluar,
- muatan négatif (-) baris ngabalukarkeun garis-garis médan listrik arahna asup nuju ka muatan.
- muatan enol ( ) henteu ngabalukarkeun ayana garis-garis médan listrik.
Gradién poténsial listrik[édit | édit sumber]
Médan listrik bisa ogé diitung lamun hiji poténsial listrik dipikanyaho, ngaliwatan itungan gradiénna Carl R. Nave, Electric Field as Gradient, Hyperphysics, electric/efromv.html#c2, 2006.:
di mana
pikeun sistem koordinat kartésian.
Énergi médan listrik[édit | édit sumber]
Médan listrik nyimpen énergi. Rapet énergi hiji médan listrik dijelaskeun ku David Land, Electrostatic field energy, ELMAG305/em8a/sld006.htm, 18.10.1999 17:05:51.
kalawan
- nyaéta permitivitas médium di mana médan listrik nyondong, dina rohangan hapa .
- nyaéta véktor médan listrik.
Total énérgi anu kasimpen dina médan listrik dina hiji volume nyaéta
di mana
- nyaéta élemen diferensial volume.
Distribusi muatan listrik[édit | édit sumber]
Médan listrik henteu waé ngan ditimbulkan ku hiji muatan listrik, tapi ogé bisa ditimbulkan ku leuwih ti hiji muatan listrik, malah ku distribusi muatan listrik boh anu diskrit boh anu kontinu. Conto-conto distribusi muatan listrik nyaéta:
- kumpulan titik-titik muatan
- kawat panjang lempeng nu boga tungtung sarta nu teu-boga tungtung
- bunderan kawat
- pelat rubak boga tungtung atawa teu-boga tungtung
- cakra ipis sarta lélépén
- wangun-wangun séjén
Kumpulan titik-titik muatan[édit | édit sumber]
Pikeun titik-titik muatan anu sumebar sarta jumlahna henteu réa teuing, médan listrik dina sahiji titik (lain dina salah hiji titik muatan) bisa diitung ku cara ngajumlahkeun véktor médan listrik dina titik-titik kasebut akibat unggal muatan. Dina kasus ieu leuwih alus dituliskeun
anu dibaca, médan listrik di titik \vec{r} akibat ayana muatan \! q_i anu perenahna dina \vec{r}_i. Ku kituna médan listrik di titik \vec{r} akibat sakabéh muatan anu sumebar dituliskeun sabagé
di mana nyaéta jumlah titik muatan. Minangka gambaran, contona lamun urang hayang nangtukeun gedéna médan listrik dina titik \!P anu mangrupa patimuan dua diagonal hiji bujursangkar nu boga sisi , di mana aya ku opat muatan titik anu perenahna dina kaoptat titik sudut bujursangkar kasebut. Pikeun kasus ieu misalkeun yén sarta sarta cokot puseur koordinat di titik pikeun ngagampangkeun. Pikeun kasus dua diménsi kawas ieu, bisa dituliskeun ogé
anu baris ngahasilkeun
ku kituna
anu ngahasilkeun yén médan listrik dina titik kasebut nyaéta enol.
Kawat panjang lempeng[édit | édit sumber]
Kawat panjang lempeng mangrupa salah sahiji wangun distribusi muatan anu narik ati lantaran lamun panjangna diupamakeun teu-boga tungtung, itungan muatan dina hiji jarak ti kawat jeung perenahna di tengah-tengah badan kawat, jadi kacida gampang.
Pikeun hiji kawat anu lempeng dina sumbu , dina jarak di luhurna, sarta kawat manteng ti nepi ka ti titik proyeksi dina kawat, médan listrik di titik kasebut bisa diitung gedéna, nyaéta:
Saperti nu geus disebutkeun di luhur, lamun jeung mangka kalawan ngagunakeun dalil L'Hospital dihasilkeun
Atawa lamun kawat nu ditempatkeun sajajar jeung sumbu-z sarta widang x-y ditembus kawat sacara ajeg lempeng, mangka médan listrik di hiji titik nu jarakna ti kawat, médan listrikna nyaéta
di mana nyaéta véktor hijian radial dina koordinat silinder:
di mana nyaéta sudut anu dijieun ku sumbu-x positif.


c: text/html

text:
Panas
Panas nyaéta nyalurkeun energi panas antara dua barang anu béda suhu. Unit SI pikeun panas nyaéta joule.
Panas pindah ti wewengkon suhu luhur ka wewengkon suhu pendék. Sakumna objek (barang) mibanda energi internal anu nyambung kalawan pindahna teu tangtu ti atom-atom atawa molekulna.
Energi internal ieu "directly proportional" ka suhu barang. Sabot dua barang kalawan suhu béda ngarendeng, maranéhanana baris tukeuran énérgi internal nepi ka suhu kadua barang kasebut saimbang. Jumlah énérgi anu disalurkeun nyaéta jumlah énérgi anu nukeur. Kasalahan umum pikeun nyaruakeun panas sarta énérgi internal. bédana nyaéta panas dihubungkeun kalawan tukeuran énérgi internal sarta gawé anu dipigawé ku sistem. Pangarti béda ieu diperlukeun pikeun ngartikeun hukum kahiji termodinamika.
Radiasi inframerah mindeng dihubungkeun kalawan panas, alatan objek dina suhu rohangan atawa diluhurna baris memancarkeun radiasi lolobana terkonstentrasi dina "band" inframerah-tengah. (tempo banda hideung).

robotstxt: allowed

filter: keep


text:
Mesin ketik
Mesin Ketik nyaéta alat atawa piranti nu bisa nyieun citakan hurup atawa tanda baca di luhureun kertas sarta hasilna mangrupa citakan.[1] Mesin ketik anu diproduksi ayeuna diwangun ti mesin ketik konvensional sarta mesin ketik listrik (electric typwriter) anu mibanda pangabisa pikeun nunda data.[1] Mesin ketik konvensional henteu ngagunakeun tanaga listrik anu dilengkepan kalayan tampilan pilihan sagala rupa jenis hurup sarta pita tinta anu bisa ngahapus ketikan anu salah.[1] Mesin ketik mimitina diproduksi sacara masal ku Ramington Arms Lompany dina 1873. Dina awalna pamakéan mesin ketik ieu dianggap rada ngahésékeun alatan tombol hurup dina papan ketikna nyieun pakasaban ngetik jadi leuwih laun batan nulis leungeun.[1] Dina waktu éta tombol hurup disusun sacara alfabet.[1] Saterusna dipigawé panyusunan deui lokasi tombol hurup anu leuwih éféktif.[1] Hurup anu leuwih mindeng dipaké dina basa Inggris disimpen dina hontalan ramo anu gampang.[1] Susunan ieu dingaranan Qwerty anu asalna ti hurup susunan jajar kahiji susunan tombol dina mesin ketik.[1] Tombol ieu tuluy disebut kalayan ngaran "papan konci" dina kamajuan téknologi, kiwari pamakéan mesin ketik geus loba ngurangan.[1] Fungsi mesin ketik sacara bertahap digantikeun ku komputer.[1] Sistem Duorok papan ketik jeung sistem Qwerty leuwih gampang maké Qwerty, utamana saprak mimiti diwanohkeun sistem ngetik sapuluh ramo, komo jelema anu keur getik henteu perlu nempo lokasi hurup dina papan ketik.[1] Sajaba sistem qwerty aya ogé sistem sistem Duorok anu diwanohkeun ku pangajar bangsa Amérika Sarikat, August Duorak sarta William Denly, dina taun 1930-an.Qwerty Sistem ieu tétéla kurang populér dibandingkeun jeung sistem qwerty, sanajan di sawatara panalungtikan kabuktian yén sistem Duorok bisa leuwih ngabagi nempatkeun pangetikan.[1] Sistem ieu ngabagi penempatamn hurup vokal sarta konsonan pikeun kadua belah leungeun vokal (a, o, e, u, sarta i) disimpen dina jajaran tengah palebah kénca, sedengkeun konsonan anu paling sering dipaké (d, h, t, n, sarta s) disimpen di bagian tengah katuhu.[1]
Jenis-jenis Mesin Ketik[édit | édit sumber]
Jenis sarta wangun mesin ketik anu aya didunya perkantoran pohara variatif ditempo ti sagi kualitas, merek, sarta modél.[2] Ditempo tina merekna mesin ketik aya sawatara jenis antara séjén: Olimpia, Royal, Adler, Brother, Continental, IBM jsb.[2] Sarta aya ogé anu dicokot ti ngaran pamanggih mesin ketik atawa ogé ti ngaran pabrik.[2] Jenis-jenis mesin ketik bisa kagolong jadi:
- Badag leutikna ukuran mesin.
Kahiji nyaéta Mesin ketik portable.[2] Mesin jenis ieu ukuranana leutik sarta hampang nepi ka bisa dibawa ka mana-mana sarta dilengkepan ku hiji tutup anu nyarupaan tas atawa koper leutik.[2] Kadua Mesin ketik semi standar Mesin ketik semi standart dingaranan ogé jeung mesin ukuran sarta leuwih komponénna ti mesin ketik portable.[2] Katilu Mesin ketik standar.[2] Ukuran mesin ketik anu pangbadagna sarta beurat nepi ka hésé mindahkeunana.[2] Sarta perlengkapanna leuwih sampurna ti mesin ketik ukuran portable sarta semi standar.[2]
- Dumasar ukuran hurup.
Kahiji Mesin ketik hurup Pica (Pica type).[2] Hurup Pica nyaéta jenis hurup ukuran badag, saban sainci ketikan nempatan sapuluh gentak.[2] Ieu biasana dipaké karya ilmiah.[2] Kadua Mesin ketik hurup Elite (elite type).[2] Ukuran hurup ieu leuwih leutik ti hurup pica.[2] Saban sainci ketikan ngamuat 12 gentak.[2]
- Dumasar tanaga penggerak
Kahiji Mesin ketik manual (Manual type writer) Mesin ketik ieu mindeng disebut jeung mesin ketik leungeun anu digerakkan ku leungeun manusa, mimitina ti ngagerakkeun tuts, ngeserkeun gandaran jsb.[2] Kadua Mesin ketik listrik (electric type writer) Mesin ketik ieu digerakan ku tanaga listrik.[2] Manusa boga peran minangka ngadalikeun pengoprasian.[2]


text:
PENGUMUMAN PENTING DARI SYAIKHONA BAPAK KYAI
Assalamualaikum wr.wb.
Pa Kyai umajak ka sadaya muslimin utamina Jama’ah Majlis Ta’lim Asy-Syifaa Wal-Mahmuudiyyah oge murid-murid APA TOHA R.A. disuhunkeun Ridho Karna Alloh na ngiring dorong doa, tahlil di bumi/majlis ta’lim masing-masing, shalat unsyi sareng ngahanca Al-Qur’an satamatan nu dikhususkeun kanggo Pangersa K.H. Ahmad Toha bin K.H. Hasan Mustawi Bojong Rohimahullohu Ta’ala Warodiallohu Lahu Waghofarollohu Lahu A’aadallohu ‘Alaina Mimbaarokatihi Wa Baaroka ‘Ulumihi Wakasfihi Wahidayatihi. Amiin.
Pa Kyai mangga ku ieu amalan jadi jembatan kanggo urang kakelek kasangkeh kacandak ka Sawarga ku kaberkahan + karomah APA TOHA R.A. Amiin yaa robbal alamin
Mugia di sebarkeun ka sadayana.
Wassalamulaikum wr.wb.


text:
Uncal kasturi Himalaya
Uncal Kasturi Himalaya atanapi Uncal Kasturi Beuteung Bodas (Moschus leucogaster) nyaéta hiji spésiés uncal kasturi. Spésiés ieu bahuelana dianggep salaku sub-spésiés uncal kastrui Alpen. Uncal Kasturi Himalaya hirup di Apganistan, Pakistan, Tibét, Butan, Nepal, sarta di bagian kalér India kawas Kashmir, Kumaon, jeung Sikkim. Uncal ieu hirup di lingkungan alpen luhur, kalawan tingkat kaluhuran anu panghandapna dina 2500 m luhureun beungeut laut.
Tingali ogé[édit | édit sumber]
Rujukan[édit | édit sumber]
Tumbu kaluar[édit | édit sumber]
- Distribution and population status of Himalayan musk deer (Moschus chrysogaster) di Suaka Margasatwa Produksi Dhorpatan, Nepal


text:
Dina Lapak
Fiksimini Basa Sunda
Fikmin # KAUBARAN #
Indit ti imah geus meunang dangdan, baju rapih, calana nyiripit, buuk leucir ku minyak, minyak seungit melengseng, ambeuna angin-anginan, maklum rék apél ka manéhna, nu salila ieu momontél dina ingetan.
Gejlig ngaluarkeun motor. Distarter teu daék hurung, digujrag-gujrag diselah, keukeuh mesin motor ngadon ngabetem. Dioprék busina, alus kénéh. Ditingali akina masih bedas, “hareuh.. naonna atuh cenah.” Bingung pakepuk dina pikiran. Dibuka téng béngsin, ditoong, “jadol téh, paingan atuh da geuning ngoléntrang.”
Motor didorong ka POM, ngahunyud kunu ngantri. Ngawayahnakeun nungguan bagéan, sok sanajan pangtukangna. Hiji-hiji motor maju, antrian beuki mondokan. Teu burung tepi ogé. “Alhamdulillah,” cekéng. Téngki dibuka, pagawé POM kabeneran awéwé geulis, manggut bari imut “Hapunten A, béngsinna tos séép.” pokna sopan. Harendeg.
“Mawar.” cenah, basa ditanya ngaran ku kuring, ngobrol ngalér ngidul, poho kanu keur nungguan.
Ter Hp disada, SMS ti Eulis, “Kang, nuju di mana?” HP gancang dipareuman, bari manggut ka Mawar “réréncangan,” cekéng.


text:
Dina Lapak
Fiksimini Basa Sunda
Fikmin # Caang Panonpoé #
“Wilujeng énjing, good morning, selamat pagi!” Panonpoé méré béja ku haneutna. Braay… Caang! Panon poék jadi baranang. Nu kuleuheu diteuteup diusap sangkan hérang. Cai katingali, mangsana ngudag dunya. “Heup, mun wanci keur satangtung! Pék ilikan kalangkang anjeun!” Kila-kila ti panonpoé. Asal ti mana, mulang ka mana?
Nu lolong ngajorowok, “Gandéng, ah! Nu mana panonpoé téh? Kumaha wujudna? Beurang jeung peuting gé teu apal!” Panonpoé muncereng molotot, “Tah, rasakeun haneutna kula! Déngékeun ku anjeun! Sora réang mangsana beurang, wanci jempling hartina peuting. Panas kula lantis ku tiris!” Nu lolong seuri tuluy indit.
Wanci sariak layung. Panonpoé lumpat ka wétan, siga nyumput deukeut laut. ” Tah, deuleu layung beureum! Kula siga di sagara. Beureum jeung bulao, eureun jeung tungtung panénjo. Laut ti laut, poék ka poék, caang mulang ka caang. Ngudag purwadaksi, balik tangtu ati-ati!” Panonpoé ngaharéwos tuluy ngaléos. Less… Jempling nyampeurkeun peuting.


text:
Kunjal Data Kasundaan • Makalah • Senén, 23 Juli 2012 22:01
Taun 1864 Pamaréntah Hindia Walanda mindahkön pakәmitan Preanger Regent-schappen ti Cianjur ka Banduŋ. Dibandiŋkön jöŋ Batawi (nu diawalan ku Kalapa, néma ka Jayakarta, Batavia, mәntog di Jakarta), Buitenzorg (awitna mah Pakwan Pajajaran tur ayöna nәlah Bogor), Sumәdaŋ (mataholaŋna diwastu diya diŋaran Kutamaya), Ciamis nu karuhunna sohor Galuh téa), atawa Cirәbon (jujutanana ti Caruban, Sarumban, Carbon, malah kuŋsi diwalandakön jadi Cheribon), Banduŋ téh orok kénéh pisan. Mun harita gupernur jéndral H.W. Daendels nu kamashur katelah Mas Galak téa tö boga hojah ñiön dayöh añar saŋkan tö jolok töiŋ mah, sigana tug tәpi ka kiwari ogé uraŋ moal boga dayöh maŋaran Banduŋ nu jadi kaagul katut karöös urang saréréa, kaasup pisaröksökönana.
Saŋgös dibәnum jadi pakәmitan, orok téh morontod, boŋsor. Bubuhan sagala ka-pәrluanana dipupujuhkön pisan. Paŋpaŋna nu aya hubuŋanana jöŋ atikan, pamaréntahan, kabudayan, talimarga, jöŋ lian-lianna. Di antarana, ŋadәgkön sakola nu ŋajarkön basa Sunda. Basa Sunda nu diajarkön, taŋtuna ña anu kiwari ku uraŋ saur manuk disәbut basa lulugu téa.
Makalah Kongrés Basa Sunda VIII, Subang, 28-30 JUNI 2005 "Ngagunakeun Basa Sunda Dina Kahirupan Kiwari"
Jumaah, 05 Désémber 2014 02:44
Kemis, 04 Séptémber 2014 09:19
Jumaah, 18 Juli 2014 02:37
Rebo, 28 Méi 2014 01:32
Rebo, 28 Méi 2014 01:09


text:
Januari Yang Basah, lamun make basa sunda mah Januari Jibreg. Asup bulan Januari hujan saban poe teu raat-raat, alias teu aya rootna. De Ja Vu, nyaeta kajadian anu sarupa kaalaman deui dina awal tahun ieu nyaeta banjir di Jakarta, dikirim cai ti Bogor. Ceuk urang bogor teh : “dikirim cai teh kuduna mah jadi berkah rahmat salamet, disyukuri, pasti bakal gede mangpaatna, ngan hanjakal para inohong anu unggal poe aya di puseur dayeuh teu bisa dielingan, teu bisa maca kila-kila. lamun dibere cai teh tampanan ku nyadiakeun tempatna anu merenah, saluran caina anu mangrupa sungai beresihan ulah dipengpet ku runtah, bantaran kali dipinuhan ku imah-imah kumuh, waduk (ceuk urang sunda mah waduk teh sarua jeung hampas kadaharan anu kaluar tina peujit manusa) anu deet jeung jadi tempat runtah oge, ngadegeun wangunan tohaga anu ngahalangan kana resapan cai pikeun taneuh jeung kalakuan manusa anu teu boga cedo ngarasa ieu aing uyah kidul sombong takabur gede hulu. Jadi wajar lamun cai anu kuduna jadi berkah malah jadi musibah. Pangulinan tukang sasapedahan di bendungan Katulampa jadi top markotop, unggal poe unggal waktu eta Dam teh diwartakeun dina TV, Radio, Koran, Majalah, Internet jrrd. Ceuk kang Andi Sudirman : ” .. Kuring mah jadi selebrity di ahir Desember nepi ka beakna bulan Januari, eta oge lamun hujan terus mah pasti bakal jadi nara sumber nepi kang Pebruari jst.”
Aya oge nu hayang seuri mah ku bike line alias jalur sapedah di hareupeun Taman Topi nepi ka Hareupeun Balai Kota Bogor, ti saprak diresmikeun tanggal 22 Desember nepi ka ayeuna kuring mah can ninggali anu make sapedah lamun mah ngaliwat ka jalur eta make bike line anu pangaosna 1,8 M, atuh rek ngeunah kumaha make sapedah disisi digigir hareupeun bank BJB dipake PKL, tukang ojeg, jeung na oge
make sapedah dijalur sakitu mah maning oge leumpang saciet nepi. mudah-mudahan ka hareup mah dana anu sakitu gedena sing bisa jadi jalur sapedah anu panjang, paling henteu 20 Km dijalur kota, bisa sapanjang jalan Pajajaran di bere garis bike line.
Ah ieu mah asal nulis weh, hapunten ka sadayana bisi langkung saur bahe carek


text:
Saleresna aya hubunganana nya zat purin sarta asem urat? Tangtos aya atuh.
Zat kimia kenging metabolisme zat purin ieu jadi cukang lantaran asem urat. Lamun takdir asem urat dina salira meningkat sumawonten ngungkulan wangkid alatan konsumsi conto leeutan di luhur mangka henteu tiasa dihindari yen Indung bade ngalaman panyakit artritis gout. Hiperurikemia nyaeta sebutan lianna ti istilah jangkungna asem urat dina salira.
Faktor sanes ti cukang lantaran panyakit kasebat nyaeta nahan papang. Asem urat biasana dibawa dina getih, ngaliwatan ginjal sarta dikaluarkeun dina urin, mangka peryogi kanggo henteu ngamomorekeun perkawis kasebat.
Purin oge kapanggih dina endog puyuh. Dilansir ti laman www.carakhasiatmanfaat.com, dina endog puyuh kaeusi purin sanaos takdir na henteu boga pangaruh teuing. Nanging, henteu hartina henteu picilakaeun. Penderita asem urat mapatahan kanggo henteu ngonsumsi endog puyuh seueur teuing. Sanes hartina dilarang, nanging langkung diutamikeun kanggo langkung ngabatesan dina mengkonsumsinya supados langkung luyu takdir. Maksimal ngonsumsi endog puyuh nyaeta tilu kali seminggu.
Tah, ku sabab kitu, kahade nya.. kudu langkung dijagi barang tuangna
Mugi-mugi mangpaat, salam sehat http://penyakitasamuratherbal.blogspot.com/


text:
Jauh disatukangeun remeng-remengna pepedut, aya dunya nu kacida bédana, dunya nu jauh tina sagala rupa sora. Dunya nu pinuh kasedih. Rajeun aya kagumbira ngan ukur kila-kila pikeun mapag kasedih nu rék tumiba.
Lulurung nu but-bat meulah kota, ukur disorang ku léngkah kasimpé. Leungeun ngan wasa ngopépang dina ramo-ramo nu jongjon nulisan lambaran-lambaran lontar ku carita-carita nu pinuh ku kalara balaréa, carita sasakala rasa nu nandangan sangsara, laju dialungkeun ka lebah hawu nu ngabebela ku panasna seuneu, nyongkab panas, bayeungyang ngarambah raga nu guligah alatan ngabandungan kaayaan nagara.
“Wayahna, lelembutan andika dibawa nganjang ka nagara kula nu poék, andika bakal mindeng lolong mata, léngkah andika leuwih loba ditungtun ku sora. Nu cocorowokan dina sirah andika, nu nyentak, nu gegelendeng, nu nyarékan laklak dasar, tong dipaké nyeri haté, tarimakeun ku kajembaran, sabab kabéh geus jadi pagawéan manusa…” ceuk hiji sora nu nyulusup kana batina. Manéhna ngarénghap bari ngusap dadana nu karasa eungap.


text:
Jumat, 17 Januari 2014
Asal Muasal Ngaran Desa Oleced
Kira-kira taun 1860-an, pamarentah Hindia Walanda nyieun jeung ngarubakan jalan antara Kuningan jeung Ciawigebang. Wahangan Ciliwung pindah ka belah kidul jalan Luragung, sedengkeun pelokan nu disebut pertelon pindah ka tikungan Oleced (ayeuna) dilajengkeun ku gawe paksa (rodi) pepelakan kopi. Harita teh Desa Danasuka diganti jadi Manggari ku kompeni Walanda nu keur nyieun peta pikeun nyieun jalan. Aya oge kajadian ceuk jalma kolot baheula sapertos kieu :
Di hiji poe aya sarombongan patrol kompeni nu keur ngontrol naek kuda datang ti beulah kaler ka Pertelon Manggari. Nembe oge nepi di wahangan Ciporang, sadaya kudana carapeeun, didinya kompeni ngareureunan. Saurang komando kompeni nyauran salah saurang warga Manggari, maksudna pikeun nanyakeun kaayaan daerah eta jeung ngaran daerah eta make basa anu teu dipikaharti ku rahayat. Kabeneran kompeni eta leumpangna ingsud-ingsudan kusabab dina sampeanna aya raheut.
Teu diduga salah saurang sesepuh rahayat Manggari ngawanikeun diri maju kusabab ngira yen eta kompeni menta tulung. Saentosna kompeni caket ka sesepuh, anjeuna tumaros deui, “Ieu kampong naon?” ngangge logat basa Melayu dialek Walanda. Kapaksa sesepuh eta saking ku teu ngartosna patarosan eta kompeni anu diajukeun ka manehna, anjeunna gog nagog wae ningal raheut dina sampean eta kompeni. Ujug-ujug si sesepuh eta teh nyarios “Oh Lecet”. Mireng cariosan kitu kompeni katingal sapertos gumbira, tuluy diserat dina bukuna.
Saatos eta, sadaya rombongan kompeni Walanda ngalajengkeun ngontrol ka daerah Kuningan. Sataun saatos kajadian eta di jalan pertelon dibere tanda atawa plang nu dibubuhan ku ngaran “Kampong Olecet”.
Sakitu silsilahna, lami kalamian ubah janten Oleced (kusabab Olecet mangrupa dialek Jawa).
Langganan: Posting Komentar (Atom)


text:
Istilah naskah Sunda nujul ka karya tulisan leungeun (lain hasil ketikan atawa citakan) nu ditulis sakurang-kurangna 50 taun katukang [1] turta ngandung informasi anu patali jeung, atawa ditulis di Tatar Sunda, boh ditulis ku pangarang Sunda atawa pangarang ti wewengkon séjén dina kontéks Sunda. Sabenerna, naskah Sunda anu pangkolotna nyaéta Arjunawiwāha (kropak 641) nu ngagunakeun basa Jawa kuna, ditulis dina taun 1256 Saka (taun 1334 M).[2] Tapi, naskah Sunda pangkolotna anu maké basa Sunda kuna mah nyaéta Sanghyang Siksa Kandang Karesian nu ditulis dina taun 1440 Saka atawa 1518 M. Cindekna, naskah Sunda mimiti dihasilkeun dina abad ka-14 M.[3].
Kabeungharan
Dumasar invéntaris Edi S. Ekadjati dina taun 1988, jumlah naskah Sunda nu masih kénéh aya tapakna di kiwari leuwih ti 1500 naskah. Tapi teu nutup kamungkinan éta jumlah téh bakal terus nambahan alatan réa kénéh naskah anu aya di masarakat Jawa Barat anu can kungsi kacatet.[4]
Sawaréh naskah Sunda diteundeun di lembaga panyimpen naskah, boh di Indonésia boh di mancanagara. Lembaga di mancanagara nu neundeun naskah Sunda di antarana di Perpustakaan Universitas Leiden (l.k. 750 naskah), Bodleian Library di Inggris. Demi lembaga di Indonésia nu neundeun naskah Sunda diantarana: Musieum Sri Baduga (l.k. 125 naskah), Musieum Cigugur, Musieum Geusan Ulun, Kabuyutan Ciburuy (l.k. 27 naskah)[4]. Sajaba ti lembaga panyimpen naskah, naskah Sunda ogé aya nu masih bacacar di masarakat, sarta jumlahna bisa jadi leuwih réa batan naskah di Lembaga nu ditataan di luhur.
Bahan
Alas tulis anu digunakeun pikeun nuliskeun naskah nyaéta daun gebang (nipah), lontar, kalapa, kawung, awi, daluwang (kulit tangkal saéh), kertas Éropah, jeung kertas pabrik. Numutkeun bahanna, naskah Sunda anu pangkolotna ditulis dina gebang, nyaéta Arjunawiwāha (kropak 641/1334 M) jeung Sanghyang Siksa Kandang Karesian (kropak 630/1518 M). Nu panglobana kapanggih nyaéta naskah nu ditulis dina Kertas Éropah.
Teu kawas di Bali, di Tatar Sunda geus teu nyampak tradisi nyalin naskah lontar jeung gebang. Demi kertas tradisional Daluwang kiwari masih diproduksi di Garut.
Cara nuliskeun téks dina naskah aya anu digurat ku péso anu biasa disebut péso pangot, aya anu diulas ngagunakeun nyéré harupat atawa kalam nu dicelepkeun kana mangsi. Wungkul naskah tina lontar anu ditulis ku cara digurat mah, sésana mah ditulis ngagunakeun mangsi. Mangsi nu dihasilkeun ti lingkungan asli Sunda mangrupa hasil olahan tradisional tina tutuwuhan, nyaéta nagasari jeung damarséla.[5]. Kiwari nu masih ngahasilkeun mangsi tradisional di Tatar Sunda bisa ditingali di Pasantrén Gentur, Cianjur. Nu matak kawentar istilah tinta gentur.
Aksara
Aksara nu digunakeun dina naskah Sunda nyaéta aksara Sunda, aksara Buda (gunung), Cacarakan, Pégon, jeung Latin. Aksara Sunda kuna digunakeun dina naskah lontar, aksara Buda (Gunung) digunakeun dina daun gebang (nipah). Aksara Cacarakan digunakeun dina daun lontar, daluwang, kertas, sedeng aksara Pégon jeung Latin digunakeun dina daluwang jeung kertas.
Aksara Sunda kuna jeung aksara Buda digunakeun dina naskah Sunda kuna, sedengkeun aksara Cacarakan, Pégon, jeung Latin digunakeun dina naskah Sunda kabéhdieunakeun sanggeus budaya Sunda kapangaruhan ku Islam, Jawa ( Mataram), jeung Éropa (Walanda). Mun seug dibandingkeun jeung tradisi nulis naskah di wewengkon séjén, aksara nu kungsi dipikawanoh turta digunakeun ku urang Sunda téh, pangréana.
Basa
Sajaba ti ragemna wangun aksara, basa nu digunakeun dina naskah Sunda gé ragem deuih. Basa-basa nu digunakeun di antarana: basa Sunda buhun (kuna), Sunda, Jawa buhun (Jawa kuna), Jawa Banten, Jawa Cirebon, Jawa, Malayu, jeung Arab. Sakapeung basa-basa éta téh campur dina sanaskah. Basa Sunda kuna jeung basa Jawa kuna digunakeun dina naskah-naskah nu jolna ti jaman pra-Islam (saméméh abad ka-17). Basa Jawa kira-kira nyampak dina naskah Sunda bareng jeung pangaruh Islam ti Mataram dina abad ahir ka-16.
Périodisasi
Numutkeun Edi S. Ekadjati [6] périodisasi dina naskah Sunda bisa dibagi jadi tilu bagian, nyaéta mangsa buhun, mangsa transisi, jeung mangsa modéren.
Mangsa Buhun
Naskah Sunda nu pangkolotna produktif dihasilkeun kira-kira abad ka-15 nepi ka abad ka-16. Bisa disebutkeun yén naskah-naskah Sunda buhun ieu dihasilkeun dina jaman karajaan Galuh jeung Sunda. Karajaanna sorangan geus lumangsung ti abad ka-8 M nepi ka abad ka-16 M. Naskah-naskah périodeu ieu dihasilkeun di wewengkon kaagamaan nu disebut “kabuyutan” [6]. Ieu wewengkon kabuyutan téh disucikeun tur ditangtayungan ku karaton sarta teu meunang diganggu ku saha baé. Ieu hal katangén tina eusi prasasti Kabantenan anu unina jeung Amanat Galunggung (kropak 632). Ciri has tina naskah nu dihasilkeun dina périodeu ieu nyaéta suasana kaagaman anu katangén tina naskah nyaéta agama Hindu-Budha anu gumulung jeung ajaran Pribumi saméméh kapangaruhan ku Islam. Naskah-naskah petingan nu dihasilkeun dina périodeu ieu di antarana:
- Carita Parahiyangan
- Sanghyang Siksa Kandang Karesian
- Séwaka Darma
- Sanghyang Sasana Maha Guru
- Bujangga Manik
- Pantun Ramayana
- Sri Ajnyana
Rujukan
- ↑ Undang-undang No.43 tahun 2007 ngeunaan Perpustakaan dina bab Pengertian Umum
- ↑ (nl) Poerbatjaraka (1926). Arjuna-Wiwāha. Tekst en Vertaling, ‘s-Gravenhage: Martinus Nijhoff, kaca 287.
- ↑ (id) Saleh Danasasmita, et.al. (1987). Sewaka Darma, Sanghyang Siksa Kandang Karesian, Amanat Galunggung: Transkripsi dan Terjemahan, Bandung: Bagian Proyek Penelitian dan Pengkajian Kebudayaan Sunda (Sundanologi) Dirjen Kebudayaan Departemen Pendidikan dan Kebudayaan.
- ↑ a b (id) Edi S. Ekadjati 1988, Naskah Sunda:Inventarisasi dan Pencatatan. Bandung: UNPAD dan Toyota Foundation.
- ↑ (nl)Holle, K.F. (1882). Tabel van Oud-en Nieuw-Indische Alphabetten. Bijdrage tot de Paleographie van Nederlandsch-Indie, Batavia: s’Hage, kaca 17.
- ↑ a b Edi S. Ekadjati, 1996, ‘Cultural Plurality: The Sundanese of West Java’ dina Ann Kumar jeung John H. Mcglynn (ed.) Illumination: The Writing Traditions of Indonesia. Hlm. 106-128. Jakarta: The Lontar Foundation
Sumber :http://su.wikipedia.org/wiki/Naskah_Sunda


text:
Bulan-bulan ayeuna haté sok tumanya, sabaraha bulan sakali anjeun ngawur rampé luhureun makam si jenat? Pananya nu wasa dijawab ku rénghap eungap, sabab langit moal kungsi ngeclakkeun deui hujan pikeun maseuhan kahanaang rasa.
“Geura tulis ku sorangan kanyeri anjeun dina gumuruhna lambak-lambak kapeurih, najan kukupu kungsi eunteup dina haté anjeun, tapi moal wasa nyelapkeun dina sela-sela kiceup kareueut baranangna béntang di uwung-awang, teu kudu pondok harepan najan jadi potrét nu pinuh ku kotrat-kotrét dina unggal ukiran patlot, dina kaguligah ballpoint jeung karét pamupus, bongan salah sorangan bet balabuh di darmaga nu salah….” Sora batin jiga nu milu mupuas.
Rénghap eungap ngan wasa nyeuseup kasimpé nu gumuruh dina dag dig dugna jajantung, geter rasa lir ruhak ngarérab raga. Gunem catur ngarandeg dina batin, dina simpéna kecap-kecap nu ungkarana teu puguh kabacana.


text:
Tumuwuhna elmu pangaweruh jeung teknologi geus mawa pangaruh anu pohara rongkahna keur kahirupan manusa. Kiwari jigana mah hese nyiar manusa nu teu katoel ku pangaruh elmu pangaweruh jeung teknologi. Utamana sanggeus manusa bisa nyekel teknologi informasi jeung tranportasi. Ti harita planet bumi, hususna, saolah-olah ngaleutikan.
Manusa sakolong langit geus jiga masarakat hiji kampung gede bae. Hiji jalma nu aya di hiji tempat geus moal hese narima informasi nu sumberna di tempat sejen sok sanajan dua tempat kasebut pajauh, salila aya alatna. Contona, beja nu sumberna di Amerika, geus bisa ditarima ku pamiarsa televisi Indonesia di imahna sewang-sewangan. Ti heula narima atawa ngirim informasi teh sok kudu dijugjug ka tujuanana. Sanggeusna aya telepon, nepi ka urang dimungkinkeun nyarita langsung jeung nu dituju sok sanajan paanggang. Kiwari mah geus leuwih ti kitu, sabab urang geus dimungkinkeun ngagunakeun pesawat telepon genggam, faksimile jeung internet. Nalika Nabi Muhammad SAW nyarios ka umatna, kudu enya-enya nyiar elmu sok sanajan kudu ka nagri Cina, harita can kauteukan ku para sahabat, kumaha carana ngajugjug ka eta nagri. Sabab, salian ti tempatna jauh oge can aya alat tranportasi nu luyu jeung kabutuhan. Tutumpakan dina mangsa harita mah ukur onta. Sedengkeun ti jazirah Arab ka Cina can aya jalan anu ngeunah.
Kiwari mah caritana geus beda deui. Manusa geus bisa nyiptakeun rupa-rupa alat transportasi luyu jeung fungsina. Aya nu ngahaja dijieun pikeun di darat saperti mobil, kareta api jeung sabangsana. Sawarehna aya nu digunakeun di laut saperti parahu, kapal jeung sajabana. Malah aya nu digunakeun di awang kayaning kapal udara.
Luyu jeung mekarna elmu pangaweruh jeung teknologi, kiwari geus ngawujud kareta api nu lumpatna leuwih ti lima ratus kilometer perjamna. Aya deui kapal udara nu bisa narabas awang-awang dina waktu sakilat nu dingaranan Concord. Pangaruhna Kamajuan elmu pangaweruh jeung teknologi teh mibanda kauntungan jeung karugian sakaligus. Jelasna, mawa pangaruh positif jeung negatif pikeun manusa hususna jeung lingkungan hirupna dina kahirupan umumna.
Ngeunaan pangaruh positif teu salah deui mangrupa kabutuhan nu teu bisa diengkekeun deui. Sabab, sagala hal anu hade ajenna pikeun kahirupan manusa eta wajib diusahakeun ku manusa keneh. Manusa kudu bisa ngaronjatkeun ajen kahirupanana ku dirina sorangan. Kitu teh luyu jeung pidawuh Allah SWT dina Al-Qur’an. Allah SWT moal ngarobah kaayaan hiji kaom lamun maranehna teu ngusahakeun parobahan keur diri maranehna. Katerangan kasebut nuduhkeun, yen sok sanaos Mantenna Mahakawasa, Allah SWT meredih sangkan manusa bisa ngamangpaatkeun akal budina dina raraga ngama’murkeun planet bumi ciptaan Allah SWT. Hartina manusa dibere otoritas keur ngajadikeun dirina sangkan jadi warga masarakat nu berbudaya.
Di sagedengeun ti eta, alusna mah jadi manusa nu bisa mere mangpaat kahadean kana nu lian. Sabab, salah sahiji prinsip nu kudu dimumule dina kahirupan urang sapopoe nyaeta sikep hirup sabilulungan jeung gawe babarengan. Kamajuan elmu pangaweruh jeung teknologi oge ngabalukarkeun hiji ancaman pikeun manusa. Utamana pikeun manusa nu ngabogaan pamadegan yen elmu pangaweruh jeung teknologi teh sagala-galana.
Kurang leuwih salawe taun katukang kungsi kabejakeun, di hiji nagara maju di Eropa ngan ukur sapuluh persen rahayat di eta nagara nu enya-enya ngalaksanakeun atikan agama. Maranehna mah ngarasa geus cukup ku ngajadikeun elmu pangaweruh jeung teknologi minangka padoma hirupna. Nepi ka harita teh aya panelah “scientific creed”. Hartina kira-kira sahadat elmu pangaweruh.
Kaayaaan saperti kitu teh dina mangsa harita mah mangrupa perkara lumrah di nagara maju mah. Lord Brain (1966) dina salah sahiji bukuna nandeskeun sikep hirup manusa nu ngan ukur minuhan kabutuhan material bari mopohokeun kabutuhan spiritual teh disebut manusa nu mibanda sikep hirup nu beku, ngabatu (frozen emotional attitude).
Tegesna, hirup manusa nu kitu teh sarua jeung ngajadikeun elmu pangaweruh jeung teknologi nu ngabogaan kakawasaan tanpa wates. Nitenan Kahirupan Mun pareng nitenan tumuwuhna kahirupan bangsa urang hususna nu sipatna lahiriah, teu mustahil bakal aya di antara urang nu pesimis. Ngarasa honcewang jeung sieun boh bisi kamajuan lahiriah nu disebut bieu teh ngabalukarkeun kajadian nu kungsi kaalaman ku bangsa deungeun. Nyatana ngajauhkeun tina atikan agama jeung nukang-nonggong ka Allah SWT nu murbeng alam.
Tina sawareh nu pesimis, nyodorkeun conto, kiwari teu saeutik budak nu teu satia ka indung bapana sorangan. Ngaheulakeun ulin batan indit ka tempat pangajian. Sawatara budak sakola katembong kurang daria dina nyanghareupan mata pangajaran normatif saperti atikan agama. Malah, aya budak nu meakkeun waktu di tempat-tempat hiburan, pertokoan jeung sabangsana. Malah sawarehna ngahaja keur dina waktu sakola. Indit ti imahna mah bebeja rek sakola, nyatana?
Gambaran nu disebutan bieu sok sanajan teu bisa disakompetdaunkeun di unggal tempat, jelas teu bisa disumputkeun. Ku kituna sikep nu dibutuhkeun ku urang kiwari nyaeta ngaronjatkeun kawaspadaan ku jalan miara kaayaan nu luyu jeung kaperluan numuwuhkeun kahirupan nu hade. Situasi kondusif nu dimaksud teh nya eta sisi-sisi kahirupan manusa nu teu diwengku ku atikan agama moal bisa ngahontal kabagjaan sajati.
Sangkan meunang kabagjaan nu sajati, hirup jeung kahirupan manusa kudu diwengku ku atikan agama. Nabi Muhammad SAW kantos sasauran nu maksadna kieu: Kabeh manusa dijamin moal sasar dina hirupna salila nyekel pageuh kana katangtuan Al-Qur’an jeung Al-Hadits. Hartina mun kahirupan manusa teu diwengku ku agama tanwande bakal cilaka. Mugi Gusti nangtayungan abdi sadaya tina sagala rupi godaan setan sareng tipu daya dunya. Amiin.
(Mahmud Yunus)
Sumber : Munara Cahya Mangle Online.


text:
Lamun hiji jalma dina wanda goréng, anjeunna swears kalayan sagala na bangor sadayana sabudeureun, anjeun tiasa ngobrol ngeunaan tanda awal kurangna kelamin. Naon gejala séjén characterize kurangna kelamin?
Firstly, hiji jalma anu depresi, éta irritates sadayana sabudeureun. Salila kelamin, haté hiji jalma ngaronjatkeun. Dina tahap ieu, jalma nu narima teu ukur fisik, tapi kapuasan psikologis. Sajaba ti éta, aya produksi endorphins salila kelamin - hormon anu tanggung jawab moods positif. Numutkeun peneliti, hiji wanda alus ieu pakait jeung parobahan hormonal anu lumangsung di jero awak. Dina basa sejen, kelamin alus ngaronjatkeun wanda, jeung jalma nu teu dipikabutuh pikeun eta sangkan usaha husus. Anjeun ngan bersantai sarta seneng-seneng.
Bréh, hiji jalma pangalaman nyeri konstan di wewengkon mana wae. Ngaliwatan baham bisa nyata ngurangan sensitipitas ka nyeri. Sateuacan awal oksitosin orgasme dileupaskeun kana getih. hormon ieu ngarangsang produksi endorphins nu agén radang jeung analgesic (dina pangaruh na bisa dibandingkeun jeung pangaruh morfin). Dina awak bikangna salila kelamin, aya hiji ngembangkeun nyeri éstrogén-suppressing saméméh kareseban. Tétéla éta hiji ubar keur ngabius hébat téh ngan kelamin.
Katilu, jalma sugema kalayan beurat sorangan, nuturkeun diets béda, ukur keur leungit beurat teu bisa. Patarosan ieu kelamin pangalusna merenah. Laju pulsa dina manusa dina éksitasi of 150 ketukan per menit, anu bisa dibandingkeun jeung weightlifter rod ngangkat. Dina ngan salah sahiji jalma kontak seksual nyaeta bisa kaduruk kalori, comparable kana jumlah combusted 15 menit tina ngajalankeun on. Aya babandinganana lianna. Ku kituna, satengah jam bandung lumangsung 200 ngaduruk kalori. Upami Anjeun gaduh sex sahenteuna sakali sapoé, saminggu, anjeun bisa meunangkeun leupas tina 0,5 kg.
Kaopat, jalma gering rutin. Sex ngamungkinkeun ogé nguatkeun sistim imun. Dina getih manusa, nu rutin boga kelamin dina 30% langkung antibodi ti jalma anu henteu. Ieu ngécéskeun yén jalma anu aktif sacara séksual, kurang kamungkinan kana sangsara colds sarta kasakit viral. Ngan inget yen teu dilarapkeun ka jelema kasakit nu dikirimkeun séksual. Dina hal ieu eta leuwih hade tetep ngagunakeun kondom, mangrupakeun akusisi ti mana ayeuna teu aya kasusah.
Kalima, lamun awéwé éta teu wareg ku ukuran tina breasts nya. Tétéla éta sanggama sistimatis bisa ningkatkeun buah dada. Nalika éksitasi kasebut inténsif sirkulasi. Hasilna, pangabisa payudara kelamin biasa nambahan ampir 25%.
Kagenep, lalaki nu geus jadi parah ngapalkeun sarta assimilate informasi. Cukup Oddly, tapi tiap orgasme awéwé hiji naek tingkat nya tina kecerdasan. Numutkeun para ilmuwan ti AS, geus neuleuman nuances bandung di dua laga, dina momen orgasme, sirkulasi getih nyaeta di speed maximumna, ngabalukarkeun getih kasebut jenuh kalayan oksigén aktif. Laun, getih nu ngalir ka sadaya organ, kaasup otak, dimana hipotalamus nyaéta jawab kagiatan moal ukur sistem hormonal, tapi wewengkon jawab prosés kognitif misalna, kayaning latihan. Ku alatan éta, dina mangsa rintakan teu kedah bakti diri informasi sagemblengna Rote, Anjeun kedah nyandak waktos jeung mun geus bandung.
Katujuh, nalika hiji jalma worries insomnia. Saatos kontak seksual malah bobo hadé. Ieu alatan kanyataan yén salila produksi kelamin naek oksitosin - hormon sanggeus dibaca pangaruh ubar keur nengtremkeun. Ieu mangrupa ubar alus teuing pikeun insomnia.
Kadalapan, upami otot manusa téh dina nada goréng. Hatur nuhun kana sex lumangsung latihan ampir unggal grup otot. Pikeun awéwé hal anu penting pikeun ngajaga bentuk hips, glutes, leungeun jeung otot beuteung. Ogé nalika kelamin téh sékrési téstostéron dina getih - hormon, nu pangaruh hébat dina Sistim musculoskeletal sakabéh. Sistimatis kelamin pitulung ngalempengkeun sikep. Ogé ngan 20 menit bandung bisa dibandingkeun jeung workout 30 menit isuk. Ieu naséhat alus keur awéwé ipis anu moal bisa meunang leupas tina beuteung.
Kasalapan, upami raray mucunghul beuki loba tanda sepuh. Sistimatis pitulung kelamin pikeun ngaronjatkeun jumlah kolagén - zat nu bisa nyieun kulit lemes jeung séhat. Ogé nalika kelamin eta lumangsung produksi progesteron, ngaliwatan nu bisa meunang leupas tina jerawat. Numutkeun para ilmuwan ti AS, upami mitra sahanteuna tilu kali saminggu boga baham, lajeng néangan sababaraha taun ngora ti peers maranéhanana, ulah nampi kelamin biasa sanggeus 30 taun olds.
Kasapuluh, jalma nu pangalaman dissatisfaction konstan. Sakapeung, awéwé nu dimimitian ka meunang kesel lantaran nempo gadis geulis, nu ngora, sarta kasampak hadé. Kualitatif kelamin ngagentos sanggup kaayaan kitu. Lamun awewe hears ti lalaki nya, yén Aisyah teh pangalusna, mikir ngeunaan hiji hal goréng ngan euweuh alesan. Mun lalaki hiji hayang hiji awéwé, némbongkeun dirina parasaan-Na, eta leuwih hade narima diri jeung cinta dimimitian.


text:
Ajip Rosidi
Dina sajarahna anu tacan kungsi satengah abad, kabuktian sajak dina basa Sunda téh geus ngahontal ajén anu bisa dipikareueus jeung geus miboga tradisi anu pageuh ngakar dina kahirupan budaya. Sajak, cara dangding nu mangrupa wangunan sastra anu jolna tina pangaruh sastra dina basa séjén, dina basa Sunda geus tumuwuh kalawan séhat tur réa sastrawan Sunda anu némbongkeun karancagéanana ku nyipta sastra dina éta wangunan. Cindekna wangunan sajak dina basa Sunda anu waktu mimiti diwanohkeun dina sabudeureun tahun 1950 réa meunang panolak ti jalma-jalma anu kabungbulengan ku dangding, kiwari geus jadi wangunan anu mapan, tur geus ngabeungharan sastra Sunda ku ciptaan-ciptaan anu luhur ajénna.
Buku Sajak Sunda anu eusina ngan sajak wungkul, ngabuktikeun hal éta. Dina ieu buku dimuat sajak-sajak anu ku nyusunna dianggap miboga ajén pikeun dipidangkeun. Ieu buku lain baé mangrupa kabeungharan khazanah sastra Sunda, tapi mangrupa wujud budaya anu baris jadi warisan pikeun generasi anu pandeuri.Cit. I, 2007, 14,5 x 21 cm.; 692 kaca; ISBN 979-3631-95-3; Rp 98.000,-
Sumber


text:
Dina Lapak
Fiksimini Basa Sunda
Fikmin # Kabungbulengan #
Keureut beungeut nu teu weléh kapicangcam, teu ingkah. Nineung ku delékna, sono ku ngajanggilekna.
“Eumh…geulis! Anjeun nu tumetep kapidangdung meulah sagara haté” Uhi neuteup. Carinakdak.
“Jangji urang miasih mo suda ku angkara, Duh gusti!” Gap buukna diusapan.
Regeyeng dipangku digulang gapér. Geugeut.
“Hayu kakasih, panon poé tos ngabagéakeun geuningan. Tuh haneutna nyaliara na wening asih urang duaan” belengéh diajak seuri.
Gék diuk ngaréndéng, ngagalindeng tembang kameumeut.
“Kamana atuh kamana néang manéhna metik atina sarérét jeung saliwat sesah hilapna” gap deui ngusapan. Celengok diciuman.
“Bagja geulis! Dunya asa nu duaan, Akang kapentang asmara ku hidep beulahan kalbu” melong. Anteb.
Itungan taun Uhi gumulung kasono. Kakasih ngiles ilang teu aya laratan.
Cag orok-orokan di diukeun dina bangku. Deku sinuku tunggal. Celengok digaléntoran.
“Hayu ah cuang kalebet, waktosna rinéh salira téh” Ngabarakatak. Nulak cangkéng, beungeut tanggah nembus lalangit.


text:
Geus dua bulan Propésor Oding dirawat ku Dokter Kodir. Teu gering teu naon, éstuning jagjag belejag. Pangna dirawat téh éta cenah, pédah kasakit limpeuranana kanceuh deui. Mangkaning keur ngahanca panalungtikan nu penting pisan keur balaréa.
Sajeroning ngubaran, Dokter Kodir ngeprik anak buahna, nepi ka tujuhan. Propésor dijaga beurang-peuting, dalah keur saré gé dikemitan. Pangna kitu, bisi tina kasakit pohoan téh aya kajadian nu matak nyilakakeun Ki Propésor. Tapi ari geus mangsana, nya geletuk wé maot.
Dokter Kodir pada ngaréntog.
“Doktér, Propésor Oding téh apan jagjag belejag, henteu gering, ngora kénéh deuih. Kasakitna ukur pohoan wungkul, naha bet bisa maot?” cék hiji wartawan.
“Enya, sakitu dijaga ku tujuhan!” cék nu séjénna.
Pudigdig téh Dokter Kodir napsu. Terus hahaok hareupeun saréréa.
“Lamun manéhna pohoeun ngambekan, rék kumaha siah?”


text:
PEUTING harita mah asa ku keueung. Padahal ngeusian imah ieu teh leuwih kana 20 tauna, taya pirasat atawa naon bae anu matak pikahariwangeun boh ka kulawarga atawa ka sorangan pribadi .Tapi……… peuting ieu……..bet……. Keaaaakkkkk !!! koreak disada mani dina suhunan pisan.
“Kasebelan !! mantog siah, ka sabrang ka Palembang……” kuring hohoak sorangan. Kabeneran di imah taya sasaha, pamajikan jeung budak keur di Majalaya nempo indungna keur gering. Geus dua poe aya di Majalaya.
“Keaaaakkkkkkkkk…!!!” sorana ayeuna mah mani asa tarik pisan. Gelebug angin kadenge nyeah nebak kana tangkal jambu batu. Kurang ajar, cek hate. Kuring ngajewang ketepel anu aya diluhur lomari, gajleng kaluar bari nyokot batu. Geus dipasang, ulak-ilik ka luhur katempo manuk anu disebut Koreak warna hideung siga anu melong ka kuring. Ketepel dilelempeng, jepret !! batu melesat mapag kana badan Koreak. Aneh, katempo pisan batu keuna kana bandanna, tapi sakedat netra Koreak ngiles teuing kamana.
“Ku aing didagoang peuting isuk !! “ cek kuring ngomong sorangan. Geus kitu asup ka imah. Panto dikonci, goloyor kana korsi bari nempo acara televisi. Bet asa ku aneh deui wae, barang diuk dina korsi mata asa rapet ku pitunduheun.
“Kula moal beunang dipergasa ku andika. Kula kadieu ukur mikeun titipan.” Jelema hideung jangkung mapak lalangit ngabedega hareupeun kuring. Matana molotot pikagilaeun.
“Nitip naon sia ka aing. Jeung saha jelemana anu nitah anjeun !!.” cek kuring bari cengkat. Hate harita mani teuneung, teusieun sok sanajan bari nyanghareupan jelema jangkung gede. Bari mapatkeun elmu meunang kentel peujit salila opat puluh poe, dampal leungeun kenca ditotogkeun kahareup. Sakiceup jelema hideung teh leungit taya tapak-tapakna acan.
Korejat kuring hudang bari gigisik. Eeh…….. geuning aing teh ngimpi. Tapi siga enya kaalaman kajadian bieu teh. Jarum jam geus nunjuk kana angka hiji, TV dipareuman geus kitu asup kakamar goledag we sare da isuk kudu muru kantor.
Geus solat subuh terus ka dapur naheur cai. Kumbaheun pabalatak diberesan, oge imah disapuan. Eh, naha badan asa paranas, laleuleus jeung ngadegdeg siga muriang. Maksakeun maneh ngagoreng sangu lantaran beuteung kosong mah sok mules mun dahar obat teh. Kabeneran aya keneh obat panas tiris ti dokter. Karasa badan beuki parna, kuring buru-buru nelepon ka pamajikan supaya isuk buru-buru balik. Geus kitu kuring bebeja ka Kepala yen poe ieu moal asup kantor lantaran rek ka dokter alatan badan panas tiris.
Jam 10 pamajikan jeung budak daratang. Ari kuring terus ka Poliklinik. Di tempat panungguan jol-jol kusial beuteung siga aya anu ngarameus nyerina kabina-bina nepi ka teu inget di bumi alam. Nyaho-nyaho kuring geus aya di rumah sakit pada ngariung. Pamajikan oge aya.
“Kunaon pah bet asa ngadadak pisan .” cek pamajikan
“Ngarana oge panyakit bu, datang teu permisi heula.” Cek kuring bari maksakeun nyerengeh.
Panyakit teh beuki parna, karasa dina beuteung siga aya anu ngabudal-badil. Ari dipariksa ku dokter mah panyakit tipes. Tapi ari keur dipariksa mah teu karasa nanaon, siga anu cageur we, ngan ari geus dokter indit bet karasa deui. Meunang saminggu di rumah sakit, kuring balik. Ayena mah panyakit teh datangna mun geus reup magrib. Ngong azan, kusial beuteung siga anu didudutan, nepi ka cirambay nahan ka nyeri. Sabulan campleng panyakit can cageur keneh, angger saperti mimiti katerap.
Nincak ka dua bulan, bet inget waktu ngetepel Koreak jeung aya anu datang jelema jangkung gede bari ngomong katitipan. Eta kabeh didonngengkeun ka pamajikan oge ka mertua.
“Atuh ieu mah kudu kanu bisa.” Cek Mertua ka pamajikan.
“Muhun ka mana atuh pa.” sorana kadenge siga nungalimba bari memener simbut.
“Ke atuh bapa rek usaha.” Ngan sakitu, mertua ngaleos ka luar sigana rek neangan anu bisa.
Sorena, mertua jeung saurang jelema pakokolot datang. Can nyabak-nyabak acan eta jelema teh jol-jol hut-het siga nagkisan teunggeulan. Gebru labuh, tuluy cengkat deui. Karek oge hudang, bandanna ngalayang siga anu dialungkeun ka luar.
“Aduuuuuhhhh…. !” cenah. “ Ah, taluk pa. Kuring teu sanggup ngubaranana.” Ngan sakitu, jol belenyeng lumpat. Teu embol-embol deui.
Kukaayaan panyakit anu nerap ka diri kuring kabeh tatangga pada nyaho. Atuh rea anu nempo, anu ngirim dahareun jeung rea anu lapor yen diditu aya dukun lepus, didinya aya oge anu bisa ngubaran jeung rea-rea deui. Kabeh diangkir, tapi taya hiji oge anu mujarab. Panyakt angger teu leungit-leungit.
Harita teh poe minggu, bu Oneh salah sahiji tatangga datang ka imah . Manehna bebeja ka pamajikan yen cobaan we ka Cangkring (daerah antara Bandung – Majalaya).
“Tukangeun SD Cangkring aya anu sok ngubaran anu keuna ku werejit ngaranna Haji Odjom.” Cek bu Oneh.
“Pah, urang cobian atuh ka Cangkring. Meakeun panasaran.”
“Ah, haroream bu. Naon anu enggeus engeus oge taya karasana.” Cek kuring. Bet asa haroream rek diubaran teh.
“Ieu mah urang cobian we susuganan. Ke sonten urang ka ditu, Ibu tos wawartos ka Dede rek nambut mobil.”
“Nya kuma ibu we…..”.
Pasosore kuring tiluan indit ka Cangkring. Kuring digendeng kuduaan lantaran jalan oge karasa nyeri. Geus asup kana mobil mah belenyeng nuju ka Cangkringkeun. Teu lila, antara Bandung – Cangkring ngan ukur satengah jam. Datang ka hareupeun sakola, nanyakeun imah Haji Odjom. Geus pada nyaho geuningan, atuh teu hese neanganana. Geus kapanggih imahna mah tiluan di hiapkeun ku bojona. Di jero katempo pak Haji ujug-ujug melong we siga anu ngewa ka kuring teh,padahal panggih oge karek ayeuna. Matana molotot bari gegerenyeman.
“Na karek ayeuna atuh jang, lain tianggalna. Ari geus ripuh ka dieu.” Cenah.
“Nyeta pa Haji terang tadi we enjing-enjing ti tatanggi.” Jawab pamajikan.
“Geus kitu we meureun pitunjuk ti nu Kawasa. Sok kadieu urang pariksa.”
Kuring diuk nukangan pa Haji. Manehna ngaluarkeun dua batu sagede-gede bal beklen, terus ditalian. Ari batu nu hiji kana badan , nu hiji kana ceuli siga stetoskop paranti dokter.
“Tah, palebah dieu mah bagean bapa, ari nu didieu mah bagean dokter. Ujang teh boga panyakit kencing batu , bapa mah teu sanggup da bagean dokter.” Pokna. “ Beu, untung buru-buru kadieu, saminggu deui moal kapuluk.” Pokna deui bari ngalirik ka pamajikan.
Beres mariksa pa Haji ngomong yen ieu teh panyakit titipan alis werejit tea. Di jero beuteung kuring aya barang anu bisa maragatkeun nyawa. Kukituna ieu barang kudu di cokot ku jalan di operasi. Ari dioperasina, cek pa Haji mah make dua keris wesi kuning. Manehna nembongkeun keris leutik warna koneng. Nu hiji keur nurih, ari keris nu kadua keur nyeuseup getih. Tapi saecanna ngoprasi pak Haji nembongkeun salembar surat ti Kajaksaan, barang ku kuring dibaca manehna diijinkeun ngubaran tapi ku ayat-ayat Qur’an kalawan teu ngahargakeun.
Saecanna di operasi kuring kudu ngumpulkeun opatpuluh tutuwuhan. Diantarana boros cau manggala ,apu seupah, daun kumis ucing, daun minahong (daun anu aya ngan di Jawa Tengah) jeung rea-rea deui. Tapi kabeh geus aya di pa Haji, urang kari meuli bae. Geus satuju mah kuring sare nyangigir.
“Mana bojona. Sok kadieu bisi disangka sulap.” Cek pak Haji.
Bari gegerenyeman, pak haji ngurutan beuteung heula maksudna ngumpulkeun barang anu aya dijero. Geus kitu kuring narima keris leutik diturihkeun kana palebah beuteung. Karasa nyeresetna mah tapi aneh teu nyeri, jeung teu kaluar geutih da keris nu hiji deui ditapelkeun. Geus kitu karasa aya kajadian aheng, tempat kuring dioprasi ngarieg inggeung siga aya lini. Pa Haji ngagerenyemnya ditarikkeun. Kaayaan biasa deui, tapi tina jeuro beuteung kuring katempo aya anu mucunghul hideung.
“Tah cokot neng, tong ku bapa bisa disangka sulap.Baca ayat Kursi tilukali.” cek Pa Haji nitah nyokot barang anu mucunghul tina jero beuteung.
Pamajikan nyabut barang teh mani luaat-leet kesang da cenah mani pageuh, Tapi ku dipaksa mah kacabut oge anu saterusna dibikeun ka pa Haji.
Eta barang nu hideung di anclomkeun kana cai anu aya dina baskom. Bet aneh, jol-jol katempo aya buuk semu bodas mungkus hinis anu reana lima, seukeutna luhur handap.
“Tah ieu werejit teh. “ cek pak Haji. “Ieu teh jieunan manusa anu hargana jutaan ngan keur nyilakakeun jelema. Tong hayang nyaho saha jelemana, ngan lamun ngirimkeun deui eta jelema bakal paragat nyawana.” Pak Haji bari ngagiwir-giwir barang anu saterusna dibikeun ka pamajikan bari ngomong kudu diteundeun dina cepuk.
Urut diturih tea ku pak Haji ditaplokan tutuwuhan anu opatpuh rupa terus dibeungkeut. Ngan saminggu sakali kudu kadieu cenah, rek mariksa masih keneh aya peurah atawa geus beresih.
Alhamdullilah balik teh teu digendeng deui, jalan saperti bihara bihari deui. Ari urut diturih mah karasa nyeletit keneh. Isukna langsung kuring ka kantor bari ngabejakeun pangalaman di ubaran ka pa Haji Odjom .Aya anu percaya aya oge nu henteu. Tapi kanyataan nepi ka ayeuna teu karandapan deui. Ngan barang anu tina beuteung tea kungsi dibuka, bau bangke kaambeu seukeut pisan. Cag.***


text:
Weather in Masjid Jamie Baitul MuttaqienMargahayukencana Soreang Pameungpeuk Banjaran Cileunyi Rangkasbitung Pelabuhanratu Banjar Sumedang Utara Serang Paseh Pandeglang Indramayu Jatibarang Jatiwangi Majalengka Wanaraja Karangampel Arjawinangun Labuan Palimanan Klangenan Plumbon Rajapolah Sumber Weru Singaparna Cirebon Kuningan Tasikmalaya Kawalu Astanajapura Karangsembung Ciamis Ketanggungan Bulakamba Majenang Dukuhturi Margasari Sidareja Bandarlampung Tegal Balapulang Adiwerna Slawi Tarub Lebaksiu Metro Wangon Pemalang Baturaden Randudongkal Petarukan Purwokerto Terbanggi Besar Sokaraja Comal Banyumas Purbalingga Kroya Buaran Wiradesa Wonopringgo Kedungwuni Pekalongan Kotabumi
Karawang Regency is a regency (kabupaten) of West Java, Indonesia. Karawang is its capital.
It has an area of 1,737.53 km2 and 2010 census result of 2,125,234 people, for a density of 1,223 people per km2. It is on the outskirts of Jakarta, just outside the Jabodetabek region, and is the site of industrial activity (like factories). However, due to ever expanding Jakarta, it has seen a heavy influx of housing developments as well and a surge of people. To the south lies Purwakarta Regency, it is roughly equidistant from Jakarta and Bandung, the two metropolitan areas combined home to over 40 million people.


text:
Hasil Pencarian
Hasil pencarian untuk kata kunci pandawa (3)
- MAKNA ALAT TENUN TRADISIONAL MENURUT PADANGAN HIDUP URANG SUNDA (Bagian 2)H.R. Hidayat Suryalaga
13 Oct 2003 - 2:10 am
Bahan yang digunakan untuk alat bertenun, terutama yang berasal dari flora/kayu, diuraikan secara rinci. Ini memberi ilustrasi bahwa masyarakat Sunda lama sangat akrab dengan kualitas bermacam flora/kayu, tentu saja dapat dikaitkan pula dengan penanda nilai filosofinya.
Beberapa nama flora yang biasa disebut a.l: Jati Pangrango, Ki Merak, Manglid, Ki Maung, Ki Putri, Jeungjing, Tangkolo Hejo, Ruyung Sagara, Hantap Heulang, Tamiang Sono, Ki Julang Nunggal, Bungbulang Peucang, Ki Julang Anom, Kai Tanggulun, Kai Tanggilin, Awi Tali Nunggal, Awi Bitung, Tanjung, Katapang.
Demikian pula penggunaan nama-nama tokoh (Wayang, Babad, Sejarah, nama fiktif folklorik, toponimi), mengandung makna filosofis tertentu. Semoga suatu saat ada perbincangan yang tentu akan sangat menarik untuk disimak dari para ahli tentang makna simbolisasi yang terkandung di dalamnya.
- CARITA PARAHIYANGAN
30 Nov 2001 - 1:06 am
Carita Parahiyangan teh hiji naskah kuno titilar Karuhun Urang sunda ti Galuh anu pohara munelna, ieu naskah teh luhur pisan ajen sajarahna, teu eleh ajenna najan dibandingkeun jeung pararaton atawa Nagarakretagama, nyaeta anu nyaritakeun hal ihwal katut kaayaan Singasari jeung Majapahit.
Carita Parahyiangan eusina nyarsilahkeun kaayaan pulo Djawa anu nyurug ka bagian Beulah kulon jeung sabagian ka Beulah Wetan; malah nyarsilahkeun Raja Sanjaya basa angkat ti Galuh ka tatar Wetan.
Tempat-tempat atawa daerah anu ditulis dina ieu naskah Carita Parahiyangan sabagian parantos kaungsi raratanana, sarta ti eta tempat-tempat teh loba bahan-bahan sejenna anu bias diguar.
- Minawoh Pandawa Lilima
22 Aug 2001 - 12:00 am
Dina raraga mekarkeun sareng ngawanohkeun Seni Sastra Padalangan, urang cobi pedar Seni Sastra Padalangan ieu anu dikawitan ku ngawanohkeun tokoh-tokoh Pandawa Lilima sareng tokoh sanesna nu mibanda watek sareng tabiat nu rupi-rupi.


text:
CategoryMADU CURAH KILOAN MADU KEMASAN
madu rossela curah kiloanBeli
Toko madu rossela curah kiloan, agen madu rossela curah kiloan
madu rossela curah kiloan Murah, madu rossela curah kiloan Termurah, madu rossela curah kiloan Bagus, madu rossela curah kiloan Murah Meriah, madu rossela curah kiloan Berkualitas, madu rossela curah kiloan Asli, madu rossela curah kiloan Ori, madu rossela curah kiloan Terdekat, madu rossela curah kiloan Terpercaya
madu rossela curah kiloan di Jakarta, madu rossela curah kiloan di Bekasi Utara, madu rossela curah kiloan di tangerang, madu rossela curah kiloan di semarang, madu rossela curah kiloan di gresik, madu rossela curah kiloan di banyuwangi, madu rossela curah kiloan di lampung, madu rossela curah kiloan di denpasar, madu rossela curah kiloan di Riau, madu rossela curah kiloan di Lampung Tengah, madu rossela curah kiloan di Lampung Selatan, madu rossela curah kiloan di Lampung Utara, madu rossela curah kiloan di Lampung Timur, madu rossela curah kiloan di Tulang Bawang Barat, madu rossela curah kiloan di Pekalongan, madu rossela curah kiloan di Kepahiang, madu rossela curah kiloan di Bukittinggi, madu rossela curah kiloan di Pariaman, madu rossela curah kiloan di Palembang, madu rossela curah kiloan di Prabumulih, madu rossela curah kiloan di Pandeglang, madu rossela curah kiloan di Cilegon, madu rossela curah kiloan di Tangerang Selatan , madu rossela curah kiloan di Ciamis, madu rossela curah kiloan di Indramayu, madu rossela curah kiloan di Sukabumi, madu rossela curah kiloan di Sumedang


text:
Walikota Bengkulu nyaeta helmi hasankiwari keur jadi omongan, sabab manehna ngaluarkeun hiji program anu sabenernamah bagus siiih……nyaeta bakal mere mobil per kecamatan mun aya wargana anu rajin shalat berjamaah, lain eta bae bahkan sang walkot tea bakal mere paket umroh jeung haji sagala. . program eta ceuk beja bakal mulai dijalankeun ditaun hareup. Ceuk sang walkot tea, pokonamah the, mulai taun hareup kula bakal merekeun hiji mobil pikeun jamaah nu taat jeung teu pernah ninggaleun shalat berjamaah, bahkan lain mobil bae teeh, kami geh bakal merekeun motor sagal…beuuh….laju anggaran timana eta pak..??? heeeee…..
Lain eta bae the syaratna, para jamaah kudu rajin shalat berjamaah dina poe rebo dimasjid at-taqwa salila 40 poe berturut2 eta mun hayang menangkeun mobil, muna hayang menangkeun paket haji jeung umroh masyarakatna kudu rajin berjamaah shalat zuhur 52 kali poe na sarua kudu unggal poe rebo…….Oooo…..tujuan kulamah teeeh ngan hiji, sangkan nu ngarana masjid henteu rehe….. taah…program iyeu bagus sih bagusss ngan….bisi iyeumah nyah bisi…masyarakat didiny daraek shalat geh kupedah ngudag hadiah doang pak…jadi lain kupedah datang dari hati…sabab biasana sagala nu datangna lain dari hati eta sok teu ngaradig tea…bener teu..??? …ngke mun hadiahna geus barenang kabeh masjidna jadi rehe deui…heheeee..
Topics: BETEUNG (BERITA TENGARADIG)


text:
Cai laut anu mimiti pasang mimiti ngarayap ka girang. Di beulah kulon layung kari sadalis. Geuleuyeung, Mang Linta nyorongkeun sampanna ka tengah kali, diwelah lalaunan. Teu lila ge nepi ka handapeun ranggon.
Sabot nalikeun sampanna kana tihang ranggon parantina, layung tilem dina poékna peuting.
Barang nyedek ka isa, poék mani meredong. Pantes bé da bulan kolot, manjing ka lilikuran. Jaba geus ti beurang kénéh teduh angkleung-angkleungan, kos geus deukeut ka usum hujan.
Di saung ranggonna, di tengah kali, Mang Linta nganco dicaangan ku lampu gantung nu caangna mérékététét. Pikirna, sugan peuting ieu mah loba hurang nu kabawa palid ku cai pasang. Bari memener tali ancoanana,
pangangguran manehna nelek-nelek ranggon-ranggon nu séjén. Katoong paroék. Aya gé ka beulah girangna, célak-célak. Ka marana nu ngaranco téh? Gerentes Mang Linta.
Geus tilu kali ngangkat, encan baé nyugemakeun haténa. Kalah hayoh wé boboso nu kasair ku ancona téh. Geus lima. Rada beulah kénca – okosna mah rada beulah sisi –kadéngé ku Mang Linta kos aya nu keur ngajala.
Manéhna ngintip tina sela-sela hateup ranggon. Enya bé, aya sampan nu keur ngajala, dicaangan ku lampu cempor nu dibawana. Ngan teuing saha-sahana mah, da ku Mang Linta jelemana ngan katempo belegbegna. Tetempoan Mang Linta mah aya duaan, kos awéwé jeung lalaki. Lalakina nu nébar-nébarkeun jalana, awéwéna mupulan beubeunanganana. Biasana mah nu sok duaan ngajala jeung pamajikanana mah Si Jaé. Kitu sangkaan Mang Linta téh.
Diitung-itung, sakitu geus sababaraha kali ngangkat, can aya nu mucekil baé. Bisa diitung ku ramo angkatan nu ayaan mah. Lolobana mah ngeplos deui ngeplos deui. Caina geus tiis deui kitu? Gerentes Mang Linta. Tapi
barang tungkul ka handap, kaciri kénéh nyéotna cai pasang téh ka girangkeun. Boborélakan. Ceuk itungan mah, tangéh kénéh kana surut. Didédéngékeun deuih ku Mang Linta téh, sugan aya kécépét-kécépét tenggak hurang. Bet euweuh pisan. Nu loba kadéngé mah kalah ka tenggak lauk, mani kukucibekan di ditu di dieu. Kos lauk galedé deuih tina sora tenggakna mah. Piuntungeun nu ngajala.
Mang Linta tungtungna mah lelenggutan, kateluh ku tunduh. Awakna ngajoprak, ngaréngkol dina palupuh ranggon. Tadi téh kuduna mah manéhna hanjat, tapi kapaksa nagen-nagenkeun manéh. Ari rék balik, korang pan kosong kénéh. Ceuk pikirna, boro-boro bisa setor keur urang dapur, keur ududna sorangan gé can tangtu mahi. Sugan rada peuting turunna hurang téh. Nu matak tuluy ku manéhna ditungguan, ngahagalkeun balik rada telat.
Di ranggon ancoan nu di girang téa, anu lampuna célak-célak, ayeuna mah geus pareum, tandaning geus euweuh nu nungguan. Boa kari manéhna anu masih nagen téh. Tungtungna mah Mang Linta kateluh ku tunduh. Ari hurang ager bé euweuhan.
Hiji mangsa Mang Linta ngulisik, kagandéngan ku sora kukucuprakan gigireun ranggonna. Manéhna gigisik. Lol ka luar, béntang timur geus lingsir ngétan. Piraku Si Jaé can hanjat mah, sakieu wayah geus deukeut ka janari leutik? Rét ka lampu gantung, geus pareum. Ku angin okosna mah. Ancoanana ngeueum kénéh, teu kaangkat-angkat da kasaréan.
Manéhna memener sila bari ngaringkebkeun deui sarungna kana awak, nutupan hawa tiris nu nyelesep. Lol deui, nolokeun sirahna tina lawang ranggon, hayang sidik ka sora nu kukucuprakan. Enya bé aya parahu, teu jauh ti ranggon ranggonna. Barang manéhna rék nyorowok, rék nanya saha-sahana nu di parahu, ari gujubar téh, sora aya barang beurat nu dijubarkeun ka cai. Mang Linta kerung, tuluy nyidik-nyidik deui. Ditenget-tenget téh, belegbeg parahu teu robah-robah ayeuna mah, kos nu dijangkarkeun. Rét manéhna ka handap, cai geus nyéot palid ka hilir. Ari parahu angger nagen, padahal diwelah gé henteu. Teu katempo aya gantar deuih. Okosna mah tadi nu ngagujubar téh enya sora jangkar nu dialungkeun ka kali.
Beuki heran baé Mang Linta téh. Sisinarieun aya nu paparahuan peuting-peuting bari jajangkaran sagala. Ilok nu rek ngajala atawa mancing mah? Sakieu wayah geus liwat tengah peuting. Kitu gerentes Mang Linta.
Sajongjongan mah, hayoh baé manéhna nelek-nelek parahu. Sugan enya nu rék ngajala. Jeung mun enya jelemana wawuh, rék digeroan.
Tapi ditutungguan téh, ti lebah parahu teu kadéngé sora-sora ranté jala. Boa nu mancing. Ah, enya meureun nu mancing, da katempo tina belegbegna mah kalah ka dariuk. Tapi teu lumrah deuih wayah kieu aya nu
mancing, komo di tengah mah, gerentesna deui. Biasana gé malem Minggu loba nu mancing mah. Kitu gé naragogna téh di sisi kali bae, atawa dina parahu nu dicangcangkeun di sisi muara. Langka anu ngahaja ka girang mah. Pan ayeuna mah karak malem ..... Mang Linta nginget-nginget poé. Juma’ah ayeuna téh. Enya Juma’ah. Aéh, naha aing poho-poho teuing, gerentes Mang Linta kos nu reuwas. Paingan batur-batur aing teu ngaranco, da malem Juma’ah, gerentesna deui. Tapi leuwih ngarénjag Mang Linta téh, barang ti lebah parahu nu buang jangkar téa, kadéngé sora awéwé nyikikik.
Aya kana saparapat jamna Mang Linta samar polah di jero ranggonna. Rék ngangkat ancoan, bébérés terus hanjat, sieun ngagareuwahkeun anu keur otél dina parahu. Hanjakal teu hanjat ti tatadi. Mun ti tatadi mah, waktu nu dina parahu karak jol ka dinya, moal éra atawa sieun kos ayeuna meureun mun rék hanjat téh. Ayeuna mah, sasat manéhna geus nyaksian jeung nyaho sagala rupana nu dipilampah ku awéwé jeung lalaki nu otél dina parahu téa. Atuh ari rék kaluar ti ranggon téh ayeuna mah jadi serba salah. Leuheung lamun ituna teu nanaon ka manéhna. Kumaha lamun malik nuding ngintip ka manéhna. Eta deuih, bet kabina-bina teuing nu di parahu téh, kos teu boga curiga nanaon. Parangsana aman bé meureun, da aya di tengah-tengah kali.
Tungtungna mah Mang Linta kalah ka ngahéphép baé di ranggon. Rék ngangkat ancoan gé teu wanieun, da ngeueum ti saméméh kapulesan. Panonna rét deui rét deui ka lebah parahu. Najan enya ukur reyem-reyem,
tapi tina sora jeung robah-robahna nu ngabelegbeg mah, kaciri pisan, keur naon nu di parahu téh. Wayah beuki nyedek ka janari. Hawa beuki nyecep kana kulit.
Tungtungna mah Mang Linta ngarasa kaluman. Cindeten baé téh matak ngeselkeun baé haténa. Pitunduheun gé ngadadak musna. Antukna manéhna mikir, rék néangan jalan sangkan aya alesan bisa ninggalkeun ranggon. Rét kana ancoan anu masih kénéh ngeueum. Rét deui kana parahu nu buang jangkar. Sora-sora nu matak géték kana ceulina, terus baé kadéngé. Mun aing téh bisa ngaleungit, gerentesna.
Ah, rék lah-lahan baé, gerentesna deui. Ceg kana gagang ancoan. Saméméh ancoan diangkat, manéhna narik napas heula, kos keur ngawahan. Bari ngarérét ku juru panonna ka lebah parahu, jurungkunung ancoanana
diangkat. Waringna dijungjungkeun ka luhur bari digibrig-gibrig. Séah caina nyurulung. Ti dinya mah manéhna teu wanieun deui nempo ka lebah parahu. Nagen bé sajongjongan mah, bari nahan gagang ancoan sina angger ngajungjung. Dadana mah gegebegan, bareng jeung ngerecekna sora cai nu masih nyurulung tina waring anco. Rét kana eusi anco, rada mondoyot. Ditelek-telek rada ayaan. Talina gancang dikenyang, ngarah eusi anco téh arasup kana bubu handapeunana. Kerud téh, gerentes Mang Linta, ari geus wayah kieu karak ayaan.
Karak saenggeus sora kerecek cai jempé, jeung saenggeus gagang anco ditanggeuhkeun, manéhna lalaunan ngalieuk ka lebah parahu. Puguh bé ngaranjug deui Mang Linta téh, lantaran parahu téh geus euweuh ti
tempatna. Horéng geus aya di hilir, rada jauh. Kos diwelah semu rusuh, muru muara.
Mang Linta ngarénghap. Salila-lila manéhna ngajentul baé, bari teu miduli hawa janari nu beuki nyecep.
“ABAH sia, hudang!” ceuk pamajikan Mang Linta, bari ngageubig-geubig awak salakina. Mang Linta teu gancang hudang. Kalah ka ahah-uhuh, bari angger peureum. “Yeuh, hudang! Penting!” pokna deui. “Peuting manéh balik jam sabaraha?” Mang Linta nguliat. Panonna karancam-keureunceum.
Pokna bari rada kerung, “Ku naon kitu?” “Itu batur ribut jurig!”
“Jurig naon?” Mang Linta beuki kerung. “Teuing! Pajar ranggon ancoan urang aya jurigan!” “Diandel teuing, Écih!” ceuk Mang Linta, kos horéam ngajawab, perbawa tunduh nu ngagayot kénéh dina panonna. Manéhna terus hudang, jarugjag-jarigjeug leumpang muru téko dina méja patengahan.
“Itu ceuk urang lélang,” témbal pamajikanana bari angger hariweusweus.
“Kumaha cenah?” ceuk Mang Linta bari angger kos nu horéam ngajawab.
“Ceuk Si Daud mah, Pa Mantri Pulisi nu manggihanana!” “Ah, siah!” curinghak ayeuna mah Mang Linta teh, mata bolotot kos manggih kerud. Panonna mencrong ka pamajikanana.
“Ih teu percaya mah tanyakeun ka ditu!” Bi Écih daria pisan. “Éta manéh jam sabaraha balik?” “Soré kénéh...,” Mang Linta ngabohong. “Cai surut gé aing mah terus balik. Meunang sabaraha on hurang téh?” “Sakilo satengah. Teu kurang teu leuwih!” “Uyuhan meunang gé...,” ceuk Mang Linta bari nyérang ka luar.
Pamajikanana terus baé tatanya. Panasaran okosna mah. Mang Linta mah angger, ngajawabna téh kos nu purun kos nu henteu. Lolobana mah dijawab saliwatan bae, ku ngawadul sawaréh mah. Nempo kitu mah, Bi Écih gé jadi boseneun sorangan.
“Malem naon peuting téh?” Mang Linta api-api. “Juma’ah!” témbal pamajikanana. “Pantes rék aya jurig gé!” ceuk Mang Linta bari ngagoloyoh ka luar.
Enya bé, barang ku Mang Linta dipapaykeun ka RT, nu manggihan jurig téh cenah Pa Mantri Pulisi. Lengkepna mah dongéng nu manggihan jurig téh kieu. Pa Mantri peuting éta ngersakeun mancing di kali. Malah cenah
hayang di tengah mancingna téh. Ka RT ménta disadiakeun parahu. Mancingna dibarengan ku upas kacamatan. Tah, waktu keur anteng mancing di tengah téa, ujug-ujug aya nu ngajurungkunung ti jero cai, di
ranggon ancoan nu teu jauh ti dinya.
Salila ngadéngékeun, reuwas aya hayang seuri aya Mang Linta téh. “Enyaan duaan jeung upas mancingna?” pokna ka RT. “Apan aing mah nyaksian pisan koloyongna?” témbal RT. “Naha RT teu milu maturan atuh?”
“Ngajakan mah ngajakan Pa Mantri téh,” ceuk RT bari ngabéléhém, “Tapi pan aing kudu ka nu kolot, Linta. Teu dikiliran mah meureun ngamuk...”
PEUTINGNA deui, cara sasarina, Mang Linta turun deui ka kali, rék nganco. Rét ka ranggon-ranggon ancoan nu séjén, angger paroék. Teuing mémang ngambeu galagat keur euweuh hurang, teuing kapangaruhan ku dongéng jurig peuting tadi. Nu écés, Mang Linta teu wanieun ieuh betus ka nu séjén ngeunaan kasaksiaanana peuting tadi. Mana komo barang nyaho mun nu dina parahu téh Pa Mantri Pulisi.
Cara peuting tadi, hurang téh euweuhan bae. Tapi Mang Linta teu putus harepan, terus bé nagen. Ras inget kana angkatan nu panungtungan peuting tadi, geuning rada mondoyot. Boa enya, hurang téh ayaanana ka
janarikeun, mun cai geus malik surut ka hilir. Sial, peuting tadi kasaréan.
Tengah peuting, geus kareureuwasan deui Mang Linta téh. Ti hilir aya deui parahu nu ngadeukeutan ranggonna. Malah ayeuna mah teu buang jangkar, tapi tuluy ka kolong ranggon. Teu lila gé nu ngawelahna
nyalukan. “Mang Linta...?” cenah, rada halon, sada awéwé.
Puguh bé Mang Linta téh ngadégdég. Bulu pundukna tingpuringkak. Beuki ratug baé dadana barang kadéngé aya nu nérékél naék kana ranggonna. Lol nu naék téh beungeutna kacaangan ku lampu gantung. Lipenna mani burahay.
“Dédéh...?” ceuk Mang Linta, barang mireungeuh nu datang téh pamajikan RT nu ngora. Dédéh kalah nyéréngéh. Mang Linta sawan kuya. “Rék naon manéh peuting-peuting kieu?”
“Beubeunangan tadi peuting?” témbal Dédéh, kalah malik nanya. “Kuatan, mani nepi ka subuh,” pokna deui, bari gék seselepét milu diuk dina ranggon. Pagégéyé. Mang Linta samar polah. Komo barang Dédéh némpélkeun biwirna kana ceulina bari ngaharéwos, “Ulah bébéja ka sasaha nya!” cenah. (Darpan a.w)


text:
Ku DHIPA GALUH PURBA
Comments
Home dongeng sunda fakta nulis sunda sajarah sangkuriang kaberangan
sangkuriang kaberangan
Ku DHIPA GALUH PURBA
DI Tatar Parahyangan ngadeg hiji karajaan anu subur makmur kerta raharja, keceluk ka kadang éwu, kakoncara ka janaperia. Éstuning gemah ripah loh jinawi téh sanés saukur mamanis. Demi anu janten papayung agungna taya sanés Prabu Sungging Perbangkara, hiji prabu nu gaduh kalanggenan moro sabangsaning sasatoan leuweung. Saban kangjeng prabu moro, sok disarengan ku anjing kukutanana anu satia, katelahna si Tumang.
Sakali waktos, basa Kanjeng Prabu nuju moro, dadak sakala sasatoan lir anu tilem, taya hiji-hiji acan. Padahal Kanjeng Prabu hoyong kénging uncal. Tangtos baé hanjeluna mah. Namung dina kaayaan kuciwa, Kanjeng Prabu ngaranjug kalayan reuwas kareureuhnakeun. Pangna kitu, si Tumang nuduhkeun hiji orok istri anu ngagolér dina amparan jukut.
Kawitna mémang reuwas. Namung sabada ningal orok nu sakitu lucuna, manah Kanjeng Prabu janten dilimpudan ku rasa bingah. Tangtos ana kituna mah, kumargi salami éta Kanjeng Prabu teu acan dikersakeun kagungan putra istri. Singketna carios, éta orok téh dirorok, diangken putra nyalira, kalayan dinamian Putri Dayang Sumbi.
Lumangsungna mangsa nu nyérélék kalawan ébréh, teu karaos nganteurkeun tangtungan Dayang Sumbi dugi ka ngajénggélék jadi hiji putri nu méh manjing sawawa. Geulis kawanti, éndah kabina-bina, kalayan dirojong ku pinter sareng singer. Hanjakalna Dayang Sumbi rada ogo, sanaos henteu kaleuleuwihi. Prah baé minangka hiji istri anu nuju mangkat déwasa.
Dina hiji waktos, Dayang Sumbi nuju ninun di tepas karaton. Rupina Dayang Sumbi capé ngaraos leuleus. Toropang (paranti ngagolongan bola) murag. Kumargi leuleus téa, Dayang Sumbi ngaraos wegah kanggo nyandak. Dayang Sumbi kalah jangji dina lebeting manahna, sing saha baé nu kersa mangnyandakkeun gulungan téa, mangka anjeunna baris jadi carogéna.
Teu lami, si Tumang mucunghul. Kumargi anjing anu tos kalatih téa, si Tumang hideng mangnyandakkeun toropong, ku cara digégél. Tangtos baé Dayang Sumbi henteu jalir kana jangji, henteu cidra kana kanyataan. Dayang Sumbi nikah sareng si Tumang.
Dayang Sumbi anu nyorang rumah tangga sareng si Tumang, antukna dipaparin putra pameget nu kasép bawana ngajadi. Demi éta putrana téh dinamian Sangkuriang. Iwal ti hadé gogog, hadé tagog téh, Sangkuriang katelah minangka hiji murangkalih anu calakan tur lébar wawanén.
Kalangenan Sangkuriang ogé taya sanés moro sasatoan. Teu bénten sareng kanjeng Prabu, Sangkuring sok disarengan ku si Tumang. Hanjakal pisan, dina hiji mangsa Sangkuriang ngaraos handeueul kumargi henteu beubeunangan. Mangkaning tos kedal jangji ka Dayang Sumbi, baris ngintun daging uncal. Antukna Sangkuriang kapoékan tug dugi ka maéhan si Tumang. Haténa dikeureut, saterasna disanggakeun ka Dayang Sumbi.
Tangtos baé Dayangsumbi ngaraos bendu, basa tos uninga sagala rupina. Antukna Dayangsumbi ogé kapoékan manah, amarahna muncak dugi ka nakol mastaka Sangkuriang ku céntong. Ti harita, Sangkuriang ngejat tur lunta ngantunkeun Dayang Sumbi.
Sabada Sangkuriang lunta mah, Dayangsumbi nembé sadar kalayan ngaraos kaduhung. Dayang Sumbi neneda ka ka Hyang Tunggal, supados ditepangkeun deui sareng putrana. Ari anu dipikasonona mah nuju apruk-aprukan, ngumbara ka alak paul, ngalap rupaning paélmuan. Sangkuriang ngajénggélék jadi hiji nonoman nu jangkung luhur, simbar dada. Kasakténna méh taya nu ngungkulan. Sabangsaning siluman taluk ka Sangkuriang, kalebet siluman sakti manggulang-mangguling nu katelah Guriang Tujuh.
Di satengahing lalampahanana, cunduk waktu ninggang mangsa, Sangkuriang patepung lawung sareng Dayang Sumbi. Hanjakal pisan Sangkuriang henteu uningaeun yén Dayang Sumbi téh ibuna, margi kapisahkeun ku waktos nu sakitu lamina. Iwal ti éta, basa Sangkuriang ditakol ku céntong, ngadadak ilang émutanana.
Sangkuriang katarik ati kapentang asmara ku Dayang Sumbi. Ngawitanna mah Dayang Sumbi ogé sami kaeuteupan ku rasa cinta ka Sangkuriang. Namung saparantos sadar kana kaayaan nu saleresna, Dayang Sumbi satékah polah nyadarkeun putrana, da tos yakin yén Sangkuriang téh mémang putrana. Pangna kitu, Dayang Sumbi mendakan tilas raheut dina mastaka Sangkuriang.
Sangkuriang henteu percanten ka Dayang Sumbi. Sangkuriang neugtreug hoyong nikah sareng Dayang Sumbi. Antukna Dayang Sumbi nyiar tarékah pikeun mugagkeun kahoyong Sangkuriang. Dayang Sumbi ngajukeun dua sarat ka Sangkuriang, nyatana Sangkuriang kedah ngadamel parahu nu ukuranana badag. Sarat kaduana, Sangkuriang kedah ngabendung sanghyang tikoro, ngadamel talaga pikeun lalayaran. Demi midamelna kedah anggeus sawengi, sateuacan medal balébat.
Bubuhan lalaki langit lalanang jagat, Sangkuriang henteu gimir ku pasaratan Dayang Sumbi. Sangkuriang nyanggeman, kalayan dina wengi éta ngeprik wadia baladna, siluman nu diluluguan ku Guriang Tujuh. Kai badag pikeun bahan parahu, diala ti hiji leuweung anu isuk jaganing géto baris katelah Gunung Bukit Tunggul. Rangrang, dahan, diala ti hiji pasir nu isuk jaganing géto baris katelah Gunung Burangrang. Demi pikeun talaga, Sangkuriang ngabendung walungan Citarum.
Sangkuriang méh baé ngaréngsékeun padamelanana. Tangtos baé Dayangsumbi neneda ka Sang Hyang Tunggal sangkan mugagkeun padamelan Sangkuriang. Iwal ti neneda ka Hyang Tunggal, Dayang Sumbi ogé nyiar tarékah sanés. Dayang Sumbi ngabébérkeun cindé wulung, anu ngalantarankeun hayam kongkorongok. Cindé wulung katingalna siga balébat.Barang ngareungeu sora kongkorongok, siluman-siluman pahibut ngejat ninggalkeun hanca pagawéanana, margi sieun ku cahya pajar. Amarah Sangkuriang muncak, parahu ditajong satakerna. Bluk, nangkub, ngajénggélék jadi Gunung Tangkubanparahu. Demi walungan Citarum anu tos kadung dibendung, ahirna jadi Talaga Bandung.***
Related Posts
Subscribe to: Post Comments (Atom)
About Me
Fashion
Technology
Entertainment
Comment
Label
Translate
Editors Picks
About
Popular
-
conto pepeling : Hayu geura saradia Meungpeung keur hirup di dunya Amal keur sampeureun tea Di ahir moal sulaya Geuning maot ...
-
Duh Indung, peuting ieu kuring nyawang lalamun sono m é dar waktu nu g és kaliwat cing ronghéak ngababarak sukma Duh bapa, Isukan hirup bét...
-
Sesah pisan milarian conto naskah anu leres-leres nyunda . Naskah ieu oge kenging kokoreh tina internet, tangtos tebih tina sampurna, s...
Recent Posts
Timeline
-
▼
2011
(60)
-
▼
October
(15)
- Trik Internet Gratis 3 (Three) Terbaru Update Apri...
- Burit nu rep repan
- can aya judul
- sangkuriang kaberangan
- alat musik sunda
- pepeling jang manusa
- sunda euy.............................
- surat jang dulur
- Harita Kasorenakeun,,,
- peuting harita jeung simanehna
- ngalamun
- perahu akan segera berangkat
- Naskah Kanggo Panata Calagara Dinu Nikahkeun
- puisi sunda
- gallery
- ▼ October (15)
Formulir Kontak
Mulai bulan desember cabe dengan merek aida ini bisa anda dapatkan di kota tangerang dan sekitarnya. jika anda berminat bisa menghubungi 085289440643 atau bbm 7E8B7E49
Blog Archive
-
▼
2011
(60)
-
▼
October
(15)
- Trik Internet Gratis 3 (Three) Terbaru Update Apri...
- Burit nu rep repan
- can aya judul
- sangkuriang kaberangan
- alat musik sunda
- pepeling jang manusa
- sunda euy.............................
- surat jang dulur
- Harita Kasorenakeun,,,
- peuting harita jeung simanehna
- ngalamun
- perahu akan segera berangkat
- Naskah Kanggo Panata Calagara Dinu Nikahkeun
- puisi sunda
- gallery
- ▼ October (15)
Popular Tags
Sponsor
Most Trending
-
conto pepeling : Hayu geura saradia Meungpeung keur hirup di dunya Amal keur sampeureun tea Di ahir moal sulaya Geuning maot ...
-
Pangeunah-ngeunahna nyarita, jang kuring mah make basa Sunda loma. Dua taun kuring make basa Sunda loma. Mangsa kelas tilu SMP jeung kelas ...
-
Bandung, Kompas – Bambu menjadi ikon Jawa Barat. Hal ini tidak berlebihan karena Jabar menjadi daerah asal sebagian besar bambu di dun...
-
SEBELUMNYA diceritakan, setelah melahirkan, Eni menderita sakit ...
-
10 May 2010 * Nasional * Pos Kota CIAMIS (Pos Kota) - Menko Kesra Agung Laksono menyerahkan bantuan pemerintah untuk korban Ciamis s...
-
PERSIB <a href='http://openx.pikiran-rakyat.com/www/delivery/ck.php?n=ad85f079&cb=INSERT_RANDOM_NUMBER_HER...
-
Duh Indung, peuting ieu kuring nyawang lalamun sono m é dar waktu nu g és kaliwat cing ronghéak ngababarak sukma Duh bapa, Isukan hirup bét...
-
Sesah pisan milarian conto naskah anu leres-leres nyunda . Naskah ieu oge kenging kokoreh tina internet, tangtos tebih tina sampurna, s...
-
Kawasan hutan Pulau Nusa Gede dengan Luas kurang lebih 16 ha yang terletak di situ (danau), yaitu Situ Lengkong Panjalu berada di Des...
-
Segala puji hanya bagi Allah subhanahu wa ta’ala , shalawat dan salam semoga tetap tercurahkan kepada baginda Rasulullah shalallahu ‘alai wa...


text:
Iwan Ardhie Priyana
Tangtos tos pada uninga, nu disebuat carpon teh "carita pondok", kumaha nu disebut podok teh? Memang can aya ukuran nu jinek, mun nyoko kana definisi dina widang ilmu satra teh pondok teh diantara bisa dibaca kalayan ngan sababarha meni, alur caritna linier, jeung ekonomis dina aspek tokoh. Geus mah pondok, ditambah deui ku kecap pisan, hartosna dina ieu lapak memang kedah aya aturan nu ngawatesanan sangkan loyog disebut carponpis. Sajaba ti eta, mun make papagon carita sacara umum, dina carita rek panjang atawa pondok tetep mibanda alur, penkohan jeung ending. Ieu mah mung sakadar "mapatahan ngojay ka meri", mung saena memang unsur carita sakumaha disebat dipayun saena mah kedah ngajanggelek dina carpon pis. Maksad na teu aya sanes sangkan dina carponpis tah ngagduhan "karakter" tur bisa nyingkahan tina postingan anu saleresna mah teu aya tumalina jeung carponpis. Kitu rupina, pangaputen bilih teu sapagodos. Hatur nuhun.


text:
Sistem pendidikan nasional dumasar kana Undang-Undang Nomor 20 Tahun 2003 acan didesain salaku sistem professional kulantaran dina praktek pendidikanna masih ngutamakeun sifatna administratif,birokrasi jeung kebijakan-kebijakan leuwih ngutamakeun kontrol kakawasaan pendidikan tinimbang pendidikan sacara professional. “ Penyelenggaraan pendidikan leuwih ngutamakeun kuantitas tinimbang kualitas antukna dina prosesna unsur administrasi,ijazah jeung angka-angka leuwih diajenan turta diutamakeun tinimbang kamampuhan riil ijasah,akreditasi sarta sertifikasi leuwih dihargaan padahal pasar leuwih ngutamakeun kamampuan multi “.Ceuk Guru Besar Universitas Islam Nusantara (Uninus) Prof.Dr.H.Dedi Mulyasana,M.Pd ( Poto diluhur kadua ti katuhu) saperti diberitakeun Koran Giwangkara dina kagiatan Seminar Nasional Pendidikan nyokot tema “ Pendidikan Untuk Mencerdaskan Kehidupan Bangsa Berbasis Akhlakul Karimah “ diayakeun ku alpukahna Ikatan Keluarga Alumni (IKA) Uninus gawe bareng jeung Sekolah Pascasarjana Uninus lumangsung Saptu 11 November 2017 di kampus Jl.Soekarno-Hatta No.530 Bandung.
Dina ieu kasempetan hadir Wakil Rektor I Uninus Dr.H.Husen Saiful Insan,M.M.Pd,Ketua IKA Uninus Dr.H.Danny Kusumapraja,SH,M.Hum,Ketua Panitia Seminar Drs.Narkama,M.M.Pd ngadugikeun biantara,Direktur Sekolah Pasca Sarjana Uninus Prof.Dr.H.Achmad Sanusi,SH,MPH, ngadugikeun biantara sakalian ngaresmikeun seminar, Ketua PGRI Provinsi Jawa Barat Dr.H.K.Edi Parmadi,M.M.Pd ngadugikeun materi “ Mutu Guru Dan Karakter Siswa “,Kabid PTK Disdik Jabar Drs.H.Karyono,M.Si ngadugikeun materi “ Jawa Barat Sebagai Provinsi Termaju Dan Terdepan Menuju Jawa Barat Emas “ sarta Wakil Ketua IKA Uninus Aa Tarsono,SH,MH salaku moderator.
Numutkeun Dedi kondisi jeung kabijakan saperti kitu ngagambarkeun sulitna nyiapkeun mangsa pikahareupeun pikeun nyoreang ka dunya kacida komplekna nyanghareupan masalah turta sagala ,parobahan jeung silih paehkeun . Produk jeung perusahaan mesin tik ngan tinggal ngaran digantikeun ku computer ratusan juta paeh kagiles ku parobahan.Asupna teknologi informatika ku kakuatan internetna ngabalukarkeun bangkarna perusahaan kantor pos di sa alam dunya, komo faximile kakara mekar milu paeh kagiles ku kakuatan e-mail, Telpon rumah oge milu gulung tikar,TV hitam putih geus leungit diganti ku TV warna ,OHP gulung tikar,ritel konvensional jeung perusahaan konvensional loba gulung tikar kagiles ke perusahaan ritel jeung angkutan modern ngagunakeun sistem kerja online. Sok komo deui perusahaan alat rumah tangga bahanna tina kai jeung awi geus kagiles ku perusahaan anyar bahanna tina karet jeung plastik. “Masalah bakal beuki rumit kulantaran angkatan kerja beuki nambahan tapi sabalikna lapangan kerja beuki ngurangan ,ngabalukarkeun nu ngalanggur beuki ngalobaan “pokna bari inyana nyutat data ti Badan Pusat Statistik (BPS) taun 2017 ,jumlah lulusan perguruan tingi nu ngeusi lapangan kerja ngan 12,24 %,sedengkeun di Malaysia geus 22 %. Jumlahna setara 14,57 juta ti 118,41 juta pekerja di sakuliah Indonesia,ari jumlah angka pengangguran lulusan perguruan tinggi aya 11,19 % atawa setara 787 ribu tina total 7,03 juta urang nu henteu boga pagawean.
Masalah ieu bakal leuwih ngaronjat kulantaran satiap taunna lembaga perguruan tinggi di Indonesia nyeta tina 3.221 perguruan tinggi nu aya di Kemenristekdikti jeung 1.020 perguruan tinggi agama di Kementrian Agama satiap taun rata-rata ngahasilkeun kurang leuwih 750 rebu lulusan.Dedi ngajentrekeun ngaronjatna jumlah pengangguran mibanda titel sarjana .lian ti dibalukarkeun ku beuki kawatesanna lapangan gawe oge akibat ku lenglena para lulusan ngarobah pola pikir sarta pola perilaku ti dunya akademik ka karakteristik lapangan gawe.Kukituna geus waktuna para lulusan nyiapkeun jeung ngarobah mental,pola pikir jeung pola perilaku pikeun bisa asup ka lapangan kerja pinuh ku saingan.Tumuwuhkeun mental saingan,kulantaran daya saing nyaeta kemenangan di dunya kacida komplekna. “ Hal ieu ngingetan ka lembaga pendidikan tinggi ku pentingna mekelan mahasiswa ku kamampuan mibanda pikiran efektif,tindakanna leuwih efisien jeung produktif sarta pangalaman praktis sangkan mampu kompetisi,sok komo parobahanna ngeser ti kakuatan ijasah ka kakuatan profesi jeung kamampuan ,sarta bakal ngeser kakuatan loyalitas kana kakuatan prestasi ,kakuatan kaamanan ka demokrasi politik jeung kakuatan teoritis bakal ngeser kana kakuatan prakltis”.ceuk Dedi Mulyasana (Suherman.S).-


text:
Universitas Padjadjaran Medalkeun Batik Unpad Dina Miéling Dies Natalis ka-59
[Unpad.ac.id, 3/09/2016] Dina raraga Dies Natalis ka-59 sarta ngamumulé warisan budaya, Universitas Padjadjaran medalkeun Batik Unpad anu bakal dipaké ku Keluarga Besar Unpad sarta nambahan kabeungharan corak batik nu aya di Jawa Barat. Batik Unpad ieu dijieun ku salah saurang jurutekin batik anu ogé alumni Unpad.
“Ieu téh wujud tanggung jawab Unpad keur ngamumulé ajén-ajén budaya nu aya di Jawa Barat,” saur Réktor Unpad, Prof. Tri Hanggono Achmad, basa medalkeun Batik Unpad di Grha Sanusi Hardjadinata Unpad, Jln. Dipati Ukur 35 Bandung, Saptu (3/09). Medalkeun batik ieu dina runtuyan acara West Java BatikFest nu diayakeun ku Unpad jeung Yayasan Batik Jawa Barat (YBJB).
Hadir dina ieu acara, Pupuhu Umum YBJB, Séndy Dédé Yusuf, ST., jurutekin batik H. Komarudin Kudiya, S.Ip., M.Ds., Pupuhu Panitia Dies Natalis ka-59 Unpad, Prof. Ramdan Panigoro, jeung sajumlah pingpinan Unpad. West Java BatikFest lumangsung nepi ka Ahad (4/09) anu acarana diantarana, pidangan busana batik, workshop ngabatik, paméran jeung bazaar, nanda tangan MoU antara Unpad jeung YBJB, talkshow ngeunaan batik tina sababaraha pandanganf , sarta Tribute to Hj. Utje CH Suganda (alm), Bupati Kuningan manten anu héman pisan kana batik.
Batik Unpad digambar ku Komarudin Kudiya, jurutekin batik anu boga Rumah Batik Komar. Komarudin anu ogé alumni FISIP Unpad téh nétélakeun, Batik Unpad digambar husus tina sumber unsur-unsur anu aya dina logo Unpad.
“Batik Unpad lain ngan boga désain batik anu béda ti nu séjén tapi ogé bisa nembongkeun kahéman Unpad kana warisan budaya batik Jabar anu éndah. Batik Unpad ogé ngawakilan salah sahii ciri, citra, tanda, jatidiri, komunitas tina warisan karuhun anu kudu terus dimumulé,” ceuk Komar anu ogé Pupuhu Harian YBJB.
Séndy Dédé Yusuf nyebutkeun, medalna Batik Unpad téh jadi nambahan kana kabeungharan corak batik Jabar sarta dipiharep bisa nambahan kaarifan lokal anu geus nyampak. “Batik Unpad jeung West Java BatikFest téh bukti kahéman Unpad kana warisan budaya,” ceuk Séndy.
Ngeunaan acara Tribute to Hj. Utje CH Suganda (alm), Séndy nyebutkeun yén almarhumah téh gedé pisan sumangetna pikeun medalkeun batik anu boga ciri has Kuningan. Ku alpukahna Hj. Utje anu harita nyepeng kalungguhan Pupuhu Déwan Kerajinan Nasional Daérah Kabupatén Kuningan, nya medal sabbaraha corak batik Kuningan dina taun 2011.
“Dina mangsa Hj. Utje jadi Bupati Kuningan taun 2013, batik Kuningan beuki témbong kamjuanana di masarakat, kaasup tukang ngabatikna. Ibu Hj. Utje pupus kaping 7 April 2016, sarta pikeun miéling kana jasa-jasana simkuring saparakanca ngayakeun acara Tribute to Hj. Utje CH Suganda,” ceuk Séndy. *
Warta ti: Erman & Yuni Yuliyani Sapitri


text:
buku anyar mah, naek, asalna kaluar 27 Januari! Ieu bakal sadia dimana wae buku anu dijual. You can pre-order it now and visit the book website at Risebook.tv. Kuring neneda ka Gusti bakal make ka ajak generasi ka meunang nepi na hirup. Lalajo trailer di luhur sarta maca pedaran ringkes tina buku dihandap:
Society nyebutkeun nonoman nyaeta waktu keur seneng timer ekspresi, tapi Trip Lee nyebutkeun Allah geus disebut dulur naek ti slumber, di luhur ekspektasi low, jeung hirup Raja risen.
dunya ngabejaan urang nu taun awal urang bisa irresponsibly ngarasakeun tinimbang devoted ka pursuits bermakna. Arurang ka nu tanggung jawab jeung komitmen anu burdens bisa nunda off salami mungkin. Teras kumaha, lolobana urang méakkeun nonoman urang dina kaayaan hanjelu tina slumber-saré dina dina kahirupan nepi ka urang geus kapaksa pikeun meunangkeun nepi. Masalahna nyaeta hirup geus dimimitian. Hayu urang lumangsung ayeuna. Jeung Allah geus disebut anjeun hirup eta.
Dina buku kuat ieu, Lalampahan Lee boga pamadegan éta waktu hudang luhur jeung naek, hirup cara urang dijieun hirup. Young atawa heubeul, urang geus disebut hirup Anjeunna. Ayeuna. mukmin Young nyanghareupan masalah sarua jeung Kristen kolot, tapi ngarasa eta ku cara unik. Naek alamat eta masalah inti dina ngalakonan, profound, jeung cara-ngarobah hirup.
Ulah ngan diuk aya: naek!


text:
Kasakten Abah Suma…..( bagean dua )
Ingetan Abah Suma kumalayang ka mangsa puluhan taun ka tukang. Keur jaman ngaji di Ajengan Solih. Unggal reres nyorogkeun kitab, hanca ajian sewang-sewangan, para santri sok diwejang ku ajengan. Rupa-rupa. Aya perkara nu patula-patali jeung ahlak budi pekerti, sangkan para santri handap asor, hade tata hade basa, daek nulung ka nu butuh nalang ka nu susah, boh ku tanaga mun kaduga, ku harta mun boga, ku elmu mun bisa. Aya perkara nu patula-patali jeung tareh para Rosul katut para sohabat. Atawa ngajawab pananya barudak santri.
Inget keneh, aya santri nanyakeun, para Nabi jeung Rosul, kaasup jalma sakti mandraguna atawa henteu ? Sabab tugasna nyanghareupan jalma-jalma ingkar, beurat kacida. Ajengan Solih ngajawab panjang lebar.
“Teuteusingna. Biasa bae. Ngan pedah dina waktu-waktu nu tangtu, dina kaayaan kadesek pisan, sok dipaparin pitulung ku Alloh, ku mangrupa kaajaiban. Nu disebut mujizat tea. Sipatna dadak-dadakan, saharitaeun wungkul jeung ukur saluareun awak, dumasar kana kersaning Alloh. Nabi Ibrohim, upamana, diduruk ku Raja Namrud. Teu nanaon. Tong boro renghek tutung, teu bocel-bocel acan. Naha kulit, daging, tulang Nabi Ibrohim anti-seuneu? Henteu. Ngan seuneuna, tunduk kana parentah Alloh sangkan tiis,” derekdek Ajengan Solih maca ayat 69 surat Anbiya “Qulna ya naru kuni bardan wa salamun ala Ibrohim”.
“Nabi Musa oge sami basa meulah laut?” santri sejen nanya.
“Sarua pisan. Taya gesehna. Basa Bani Isroil nu dipingpin ku Nabi Musa jeung Nabi Harun, diudag ku Firaun sabalad-balad, srog ka sisi laut. Maju cilaka, dieleled ombak, mundur pasti binasa dirogahala Firaun. Dina kaayaan genting kitu, Alloh maparin wahyu ka Nabi Musa, sangkan neunggeulkeun iteukna kana beungeut cai. Laut muka, nyengled, jadi jalan ngabulungbung. Bani Isroil gancang mareuntas ka dinya. Geus kabeh nepi ka sisi, balad Firaun di tengah keneh. Laut nutup deui. Atuh kakereb kabeh. Geura pek baraca Quran, surat Syu’aro ayat 63 jeung al Qoshosh ayat 40. Teu aya hiji ge Nabi jeung Rosul kacaturkeun weduk gagah mandraguna.”
***
Ras ka dinya, Abah Suma gegebegan. Sok sieun jalma rea tikosewad kana kamusrikan. Bari dirina kababawa. Dianggap nu jadi sabab. Padahal teu pisan-pisan. Ngarubuhkeun pamuda mabok di pasar, lain kahayangna, jeung memang teu bisa nanaon. Estuning pitulung Alloh ka aki-aki rempo nu keur nyiar kipayah keur ngabayuan dirina pribadi kadua pamajikanana.
Awak Abah Suma ngadegdeg kawas nu muriang. Hatena patingsereset. Karingrang sumarambah ka saurat-urat awak Sieun timbul takabur. Angkuh. Sombong. Gede hulu. Asa aing sakti manggulang-mangguling. Hariwang pada muja pada muji, pada nyembah, pada ngadewakeun.
“Padahal eta estu mung wungkul kapalay sareng widi Anjeun, ya Alloh. Anjeun Nu Maha Kawasa maparin maunah ka abdi anu sakieu lemahna,” sora Abah Suma leslesan, satengahing sujud nu beuki nyuksruk.
Enya ma’unah. Abah Suma rumasa, ukur jalma saaya-aya. Ukur jalma sabisa-bisa ngajalankeun parentah Alloh sakaligus nyingkahan nu dilarang ku Anjeunna.
Saur Ajengan Solih bareto, pitulung langsung ti Alloh teh rupa-rupa. Gumantung harkat jalma nu dipaparin pitulung. Keur bangsa Nabi jeung Rosul mah disebutna mu’jizat, sakumaha nu kungsi dijelaskeun. Ka jalma-jalma nu baris rek dijenengkeun Nabi jeung Rosul, ku Alloh tos dipaparin pitulung ti anggalna keneh. Disebutna irhash. Kawas Muhammad nuju pamuda, dagang ka Sam, sajajalan teh sok diiuhan ku mega. Musa nuju orok dipalidkeun ka walungan Nil, ambeh salamet tina panandasa Firaun, henteu titeuleum. Malah jolang wadah pamalidanana nyangsang di tukangeun karaton Firaun. Terus eta orok dikukut ku prameswari Firaun nepi ka dewasana, tur engkena diparentah ku Alloh sangkan dawah ka Firaun. Keur bangsa jalma ahli ibadah jeung ahli amal soleh nu geus ngahontal darajat waliyulloh — kakasih Alloh — disebutna karomah. Ari keur bangsa awam mah, jalma-jalma biasa nu Islam tur iman, pitulung langsung tur dadak-dadakan teh disebutna maunah. Kawas hiji jalma diudag anjing edan. Ujung bisa ngaluncatan pager tembok u luhurna tilu meter. Nepi ka salamet teu digegel anjing. Padahal ari ngahaja-haja mah, ngaluncatan solokan sadeupa ge, tikosewad labuh.
“Tapi jalma kapir, jalma maksiat ge, sok meunang kanyaah ti Alloh. Malah sok dianggap leuwih ti jalma Muslim tur mu’min. Ngan nu kitu mah disebutna istrijrod. Panyungkun. Saolah-olah Alloh SWT mukprukan ku sagala kasenangan nu dipikahayangna. Pek siah, pek siah. Ngan geus nyampak azab nu bakal datang dadak-dadakan, “Ajengan Solih maca ayat 44 surat al An’am. Terus nambahan katerangan, yen mujizat, irhash, karomah, maunah mah, henteu bisa diulik ditalungtik. Estuning meleg-meleg rusiah Alloh. Ari kaajaiban-kaajaiban mangrupa hasil ulikan, diajar, latihan, kaasupna sihir. Bangsa dukun, bangsa tukang torah, bisana kitu teh lantaran diajar, latihan, ngulik, dibarung ku muhit ka iblis, mumuja ka setan. Nu matak sihir diharamkeun ku Islam. Nu ngawasa jeung percaya kana sihir, diasupkeun ka golongan jalma musyrik. Malah boa murtad, lantaran geus teu ngaku kana ajaran Islam.
Abah Suma beuki sumegruk.
“Pitulung tadi teh, nu disebut ma’unah tea meureun. Alhamdulillah, ya Alloh, abdi anu sakieu laipna, bari lamokot ku dosa, masih keneh dipercanten kangge kumelendang di alam dunya. Henteu jadi parab bedog jalma mabok.”
Ujug-ujug inget Abah Suma ka awewe tengah tuwuh nu ujug-ujug ngaborong kangkung daganganana, tur mere paleuleuwih. Padahal mungguh sareat, dina kaayaan keur pabaliut kitu, make jeung aya nu haat meuli. Padahal Abah Suma sorangan geus ngalapurkeun, yen poe eta mah dagang teh bolay.
Dak dumadak, sakolebat dina sesela batinna, timbul pananya. Naha hal ea teh pedah maneha getol ibadah? Mindeng nyieun kahadean ka sasama manusa? Nepi ka kaasup jalma iman jeung amal soleh. Nepi ka meunang pitulung kalawan teu disangka-sangka?
“Astagfirullahal adzim, la ilaha illa huwal hayyul qayyumu wa atubu ilaih!”Abah Suma gancang istigfar. Satekah polah mupus rasa jeung pikir nu teu pararuguh. Nu nganggap sorangan kuat iman, alus ibadah jeung rea amal soleh dumasar kana pangajen diri pribadi..
Maca istigfar terus teu eureun. Duka meunang sabaraha balikan. Abah Suma ngarasa hanjakal. Dina kaayaan keungkang kareunang, sieun tigebrus kana kamusrikan, hayoh setan datang ngarobeda. Ngicuk-ngicuk kolbu sangkan kiruh ku rasa dir. Rasa agul. Rasa reueus dumeh meunang pitulung dadak-dakan ti Alloh
“Padahal abdi batan sakieu. Sakeprul keusik ge biheung, dina amparan kajugalaan alam semesta nu teu kaukur lega jeung badagna, ya Alloh. Sok sanaos kitu, abdi, bubuk keusik lembut teh, geuning tetep bae direjekian, ditulungan, disalametkeun. Ya Alloh, ku kituna mugi abdi disalametkeun tina pangrobeda jalma-jalma nu nganggap abdi gagah perkosa, tiasa masihan barokah ka balarea. Teu pisan-pisan, ya Alloh, teu pisan-pisan.”
Beuki meuweuh segruk Abah Suma. Karpet belel pangsujudan beuki cipruk. Beuki deukeut ka waktu magrib.
Basa barudak leutik daratang, rek nakol bedug jeung adan, tingraregog di lawang. Ningali nu nyuuh teu usik-usik. Abah Suma ngajehjer kapiuhan. Tapi teu burung ngadareukeutan. Ngaguyah-guyah. Abah Suma nyah beunta.. Panonna cindul. Beungeutna beueus. Sorana laun nahan inghak manjang. Lalaunan nguniang hudang.
“Barudak,” sora Abah Suma haroshos. “Bantuan Abah ka tempat wudu.”
- Posted in: TATAR SUNDA
1 Komentar
-
Subhanalloh… Seueur perkara anu Kedah diaji ku abdi… Tina kahirupan abdi… Hatur Nuhun panulis :’)


text:
Dina raraga mieling Kamerdekaan Republik Indonesia, Panitia Nasional ngayakeun saembara nalukkeun gajah, Carana: 1. Kudu bisa ngangkat salah sahiji suku gajah raksasa nu ngahaja didatangkeun ti Afrika, nu ka-2. Kudu bisa ngagibegkeun hulu gajah eta keneh.
Nu dalaptar estu loba pisan, malah mah ti sa-pangeusi dunya daratang. Kabeh calon peserta awakna baradag, aya ti Amerika, Rusia, urang Negro, Walanda, jeung nagara-nagara sejenna. Ari ti Indonesia ngan saurang nu miluan teh, awakna nya leutik nya pendek. Euweuh sari-sari boga kakuatan manehna teh. Singhoreng geuning Si Kabayan ti Tatar Sunda. Sakabeh Panitia, calon peserta, oge nu lalajo......euweuh nu teu ngahina ka Si Kabayan ari ningali kaayaan awakna siga kitu mah. Rek teu kitu kumaha, da gajah nu rek dilombakeun teh beurat awakna ampir 30 ton. Teu kabayang kumaha gedena eta gajah.
Si Kabayan mah cuek bebek we. Daptar ka panitia bari maksa sagala. Malah mah rada-rada ngancam rek nga-bom tempat eta mun teu diidinan. Nya ahirna mah para panitia ngidinan oge bari keuheul jeung yakin Si Kabayan bakal eleh.
Kunaon Si Kabayan miluan? Singhoreng manehna teh rek unjuk gigi ti dituna mah, ulah wani-wani ngahina jalma leutik cenah. Bari jeung sabenerna mah kabita ku hadiahna. Ari hadiahna nyaeta duit 30 milyar + Ratu Kecantikan Indonesia.
Poe Kahiji: Gajah geus aya di tengah lapangan Stadion Bung Karno. Saurang-saurang peserta dicalukan ku panitia. Poe ieu lomba ngangkat suku gajah, ceuk panitia. Der keprok sakabeh panongton. Peserta kahiji ti Amerika, awak badag beungeut bosongot raja amprotan, manehna nyampeurkeun kana gajah, terus ngajungjungkeun salah sahiji suku gajah nu pangtukangna. Boro-boro kaangkat, teu ungget-ungget acan. Waktu 15 menit nu dibikeun beak. Urang Amerika keok. Balik bari wirang.
Peserta kadua ti Rusia, sarua jangkung badag, semu sombong awalna mah. Nyakitu....gagal deui wae. Nepi ka sakabeh peserta ti unggal nagara beak. Nu nyesa kari Si Kabayan. Atuh kabeh panongton geus beak harepan. Moal aya pemenang pikirna teh.
Si Kabayan maju sanggeus dicalukan. Leumpang antare naker. Estu teuneung ludeung teh bener-bener. Boga kayakinan manehna bakal meunang. Geus deukeut kana gajah, lain ngangkat suku gajah manehna mah.....ngan koreleng weh ngadeukeutan bujur gajah. Luha-loho neangan kanjut gajah, geus kapanggih mah ngan beletak we eta kanjut gajah teh sikina disintreuk tarik pisan. Naaaa atuh...eta gajah ngadadak ngangkat suku tukangna sabeulah. Tayohna mah reuwas jeung nyeri meureun. Atuh sakabeh panongton surak ayeuh-ayeuhan. Si Kabayan jadi pemenang!
Poe Kadua: Lomba ngagibegkeun sirah gajah. Sarua dina poe ieu ge kabeh peserta kasoran. Euweuh nu sanggup. Akhirna Si Kabayan maju deui. Manehna mah teu noel-noel acan kana sirah gajah teh, ngan ukur ngaharewos kieu,"maneh hayang disintreuk deui kanjut?????" Si Gajah kontan gideug da sieun. Atuh.....gerrrrrrrrr kabeh surak. Si Kabayan meunang deui wae.........
Manehna balik bari mawa duit jeung hadiah Ratu Kecantikan Indonesia nu ayeuna katelah Nyi Iteung tea.....hehehehe.